RTS :: Vučić: Do 2018. brza pruga Beograd–Budimpešta\nEkonomija Vučić: Do 2018. brza pruga Beograd–Budimpešta\nPremijer je, na svečanoj promociji projekta modernizacije i izgradnje pruge Beograd–Budimpešta na Ranžirnoj železničkoj stanici Novi Sad, rekao da je dogovoreno da i pruga Beograd – Novi Sad mora biti otvorena 2018. godine.\n"To je velika stvar za našu zemlju. Sve ćemo završiti za dve i po godine. Očekujem da sa kolegama iz Kine i Mađarske zajedno pođemo od Beograda do Budimpešte, da pokažemo šta sve može da se uradi kada su ljudi posvećeni i veruju", naglasio je Vučić.\nPrema njegovim rečima, tom brzom prugom biće povezana dva prijateljska naroda, građani Srbije i Mađarske, Srbija sa centralnom i zapadnom Evropom, a Mađarska sa istokom i jugom Evrope.\nDodao je da je sačekao voz u Petrovaradinu, gde je porazgovarao sa železničarima koji su mu preneli da se u poslednja dva meseca upetostručio broj putnika zbog novih vozova i kompozicija koje su nabavljene.\n"Prvi put ljudi hoće da sednu u prvu klasu, ne jure se za doplatu. Nije se verovalo da u Srbiji imamo takve vozove, nećete verovati kakve pruge ćemo imati. Sramota je da od 1884. nismo napredovali u ovoj oblasti", naglasio je Vučić.\nPremijer je podsetio da je do sada rehabilitovano 120 kilometara pruge, a na mnogim mestima vozovi sada idu mnogo brže, a kada se sa kineskim prijateljima i mađarskim partnerima izgradi brza pruga Beograd–Budimpešta vozovi će u gradskim sredinama ići 120 kilometara na sat, a na otvorenom 180 kilometara na sat.\nIstakao je da je mnogo urađeno na modernizaciji pruge kod Male Krsne, Palanke, Ćuprije, Paraćina, od Sopota do Kosmaja, i da će se dalje renovirati pruga ka Nišu.\n"Srbija će biti zemlja koja će moći da se ponosi svojom železničkom i saobraćajnom infrastrukturom", podvukao je Vučić. Naveo je da su železničari dugo vremena sumnjali u budućnost sopstvene profesije, zbog činjenice da je sve propadalo.\n"Mašinovođa voza kojim smo došli sijao je od zadovoljstva, srećan što zna da će napredovati pruge i, iako zna da su male plate, vidi da postoji budućnost", naglasio je Vučić dodajući da je njegov aplauz najglasniji na ovakvim manifestacijama jer "sija od zadovoljstva" pošto je reč o velikim stvarima, koje ostaju.\nVučić je dodao da studije izvodljivosti koje su rađene u vezi sa tom prugom, nisu prikazale pravo stanje jer je meren broj putnika pre šest meseci, a u međuvremenu je došlo do velikog rasta, i kada se bude uradila cela deonica, biće ih mnogo, mnogo više.\nPremijer je izrazio zahvalnost i "Ruskim železnicama" na dosadašnjem doprinosu, rekavši da su isporučivale rezultat "kao švajcarski sat", najavivši da će saradnja biti nastavljena negde drugde.\nPremijer Vučić se prethodno pridružio na železničkoj stanici u Petrovaradinu predstavnicima Kine, potpredsednici Vlade Srbije Zorani Mihajlović i novinarima, koji su vozom putovali iz Beograda u Novi Sad na predstavljanje projekta modernizacije pruge Beograd–Budimpešta.\nMinistarka Mihajlović, predsednik Nacionalne komisije za razvoj i reforme NR Kine Vang Sijaotao, ambasadori Kine i Mađarske u Beogradu, Li Mančang i Atila Pinter, predstavnici srpskih železnica, Saobraćajnog instituta CIP i kineskog konzorcijuma krenuli su "Štadlerovim" vozom iz Beograda ka Novom Sadu.\n(nedelja, 31. maj 2020, 14:42) - anonymous [neregistrovani]\nPozdrav iz buducnosti. Vozim se vec dve godine brzim vozovima svakog vikenda do NS i mogu vam reci da je ovo fantaaazijaa.\n(četvrtak, 24. dec 2015, 08:33) - Radnik u stečaju [neregistrovani]\nObnova na savremeni način\nMožda i nije loš predlog da treba osposobiti preduzeće ŽEGRAP, koje je nekad gradilo pruge po Jugoslaviji, ali prošlo je vreme masovnog zapošljavanja. Mašine su preuzele ogroman broj radnih mesta, ami nemamo pare za te skupe mašine. Gledam ove ruske graditelje i postavljanje koloseka od Pančeva ka BG...Po staroj organizaciji trebala bi im cela radna brigada, a ovako njih desetak sve odradi...\n(četvrtak, 24. dec 2015, 07:35) - sima [neregistrovani]\nA izgradnja pruge koja traje preko 100 godina, Valjevo - Loznica?\n(sreda, 23. dec 2015, 21:23) - gliša [neregistrovani]\nIpak je to suviše sporo. Država treba da formira preduzeće ŽEGRAP koje je nekad gradilo pruge po Jugoslaviji. Da zaposli puno radnika i industriju, da se pruge grade po celoj Srbiji. Neki pametnjaković je jednom, pre 50 i više godina, izjavio da pruge i vozovi nemaju budućnost i da su samo asvaltni putevi budućnost. To je bila velika greška i zato su nam pruge zapuštene. Treba krenuti u pravu i masovnu obnovu i nije samo novac u pitanju nego dobra organizacija države. Svaka čast dobrom kapitalizmu, ali država mora da radi neke stvari na stari socijalistički način. Napravite simulaciju tog projekta i videćete koliki će biti napredak i koliko će biti potrebno radne snage, jer će cela industrija i građevina biti maksimalno zaposlena.\n(sreda, 23. dec 2015, 16:51) - anonymous [neregistrovani]\nNas Premijer neka se vozi malo ka Zajecaru i Negotinu da vidi kako ljudi lose zive i da treba da se i u nas kraj investira, nas su stvarno zaboravili !!\n(sreda, 23. dec 2015, 15:34) - anonymous [neregistrovani]\nHleba Hleba gospodaru..\nAvioni kamioni,med i mleko,a standard ljudi ,narocito van Beograda i Novog Sada sve losiji.\n(sreda, 23. dec 2015, 14:44) - anonymous [neregistrovani]\nPozivam premijera da ulozi neki dinar i u Bajinu Bastu, i kod nas zive ljude, potrebne su nam fabrike, putevi, zeleznica ... za koju godinu ako se nista ne promeni, postadosmo grad penzionera, a toliko potencijala imamo ....\n(sreda, 23. dec 2015, 14:08) - Drinski [neregistrovani]\nVerujem da plan saradnje sa BiH i RS neće dugo čekati na realizaciju i da će, posle rekonstrukcije pruge pored Drine, biti povezani Beograd i Sarajevo. Tako bi i Loznica i Zvornik, posle 20 godina dobiti putničke vozove!\n(sreda, 23. dec 2015, 12:54) - anonymous [neregistrovani]\nBilo bi dobro da premijer sedne u voz i da se vozi malo od Beograda juzno ka centralnoj Srbiji.\n(sreda, 23. dec 2015, 12:26) - Gile [neregistrovani]\nA zašto nije putovao od Beograda? Pa da vidi kako železnica funkcioniše.


Protesti zbog izjava Mahmuda Abbasa – Minber\nstu. 09, 2012 at 3:40 pm\nVeliki broj mladih Palestinaca okupio se na protestima ispred palestinske ambasade u Bejrutu tokom kojih su tražili odstupanje predsjednika Mahmuda Abbasa sa dužnosti u Palestinskoj oslobodilačkoj organzaciji (PLO) zbog njegovih izjava da ‘Palestinci nemaju pravo povratka na teritoriju iz 1948. godine”.\nDemonstranti su tražili da predsjednik Mahmud Abbas odstupi sa funkcije u PLO-u. Na protestima su se mogli vidjeti i transparenti na kojima su mladi Palestinci istakli sličnosti Abbasovih izjava i Balfourove deklaracije.\nDemonstranti su također ukazali i na britansku ulogu u izraelskoj okupaciji teritorije Palestine, tražili okončanje nesporazuma između Hamasa i Fataha, kao i osloboađanje palestinskih političkih zatvorenika.\nMahmud Abbas je prošle sedmice na gostovanju na jednoj izrealskoj televiziji izjavio je da teritorija Palestine mora biti utvrđena prema granicama iz 1967. godine, da glavni grad mora biti Istočni Jeruzalema, te da sebe u Ramallahu vidi kao izjbeglicu.


Sajam sporta na većem prostoru - Ozonpress :: internet portal\nTag: sajam, sport\nDrugi međunarodni Sajam sporta će, zbog velike posete koja je zabeležena lane, ove godine biti održan na 20 poligona i terena u hali 1 Beogradskog sajma od 27. do 29. novembra, najavili su predstavnici organizatora.\nSAJAM SPORTA 2015 „SUSRET ŠAMPIONA“- Beogradski sajam od 27. do 29. novembra.\nSajam je idealna prilika da pozdravimo sve uspehe sportista koje smo imali protekle godine i uspehe predstavnika saveza koji se ne vide, ali su baza dobrih rezultata sportista, izjavio je na konferenciji za novinare ministar omladine i sporta Vanja Udovičić. On je dodao da je sajam idealna prilika da se sa jednog mesta pošalje slika o uspesima i pruži prilika posetiocima da upoznaju sportiste i sportove koji učestvuju u stvaranju zdrave svesti i nacije. Udovičić je rekao da je ministarstvo sa 15 miliona dinara finansijski podržalo Sajam sporta. Pred nama je 2016. godina, u kojoj očekujemo mnogo, a sajam je prilika da to najavimo, rekao je on i kao najbitniji sportski događaj naveo Olimpijske igre.\nPredsednik Sportskog saveza Srbije Aleksandar Šoštar izjavio je da je prošlogodišnji sajam posetilo više od 40.000 ljudi i da je ta manifestacija dobila nagradu za najbolji događaj godine. Naziv ovogodišnjeg sajma „Susret šampiona“ govori o tome šta srpski sport može da pruži i ukazuje da su sportisti najbolji ambasadori Srbije, rekao je on. Na ovogodišnjem sajmu će se predstaviti više od 100 saveza olimpijskih i neolimpijskih sportova, a biće održan i nacionalni seminar za generalne sekretare saveza, kao i 20 pratećih predavanja.\nPredstavnik Koka kole Dragan Lukšić je izrazio zadovoljstvo što ta kompanija podržava sajam kao tradicionalni partner Ministarstva omladine i sporta i Sportskog saveza Srbije.\nKompanija je svesna važnosti fizičke aktivnosti i do sada je motivisala više od 70.000 ljudi da se bave sportom, ali je isto tako svesna da treba puno entuzijazma i saradnje svih da se vidi napredak na tom polju, rekao je on.


Košarkaši Zdravlja u subotu dočekuju Slogu iz Kraljeva - Dnevnik Juga\nPočetna / GRADOVI / Leskovac / Košarkaši Zdravlja u subotu dočekuju Slogu iz Kraljeva\nU subotu se u Leskovcu igra utakmica koja je u neka ranija vremena nazivana i „srpskim košarkaškim klasikom“.\nDueli Leskovčana i Kraljevčana uvek su privlačili posebnu pažnju javnosti, a na parketu donosili veliku borbenost i žar kakvu samo jedan derbi može da priušti. Nekada su Kraljevo i Leskovac bili među vodećim košarkaškim centrima, a u okviru projekta KSS koji donosi vraćanje košarke u nekadašnje centre ove sezone se očekuje da u Košarkašku ligu Srbije uđu upravo Sloga iz Kraljeva i Radničkgo iz Kragujevca. Uz Čačak i Užice, ostaju Niš i Leskovac a ljubitelji košarke na jugu Srbije se nadaju da će sledećea sezona doneti povratak ova dva velika grada u srpsku košarkašku elitu.\nKraljevčani u subotu u Leskovac dolaze kao favoriti, kao ekipa koja je već praktično izborila plasman u KLS. Dobri poznavaoci košarke se uzdaju u tradiciju koja kaže da položaj na tabeli i trenutna forma nisu uvek bili presudni u duelima ova dva kluba. Jesenas je u Kraljevu ekspedicija Leskovčaana dočekana „na nož“ što već sada garantuju vruću atmosferu i leskovačkoj hali sportova.\n– U prvom delu sezone smo imali mnogo neprijatnosti u Kraljevu od strane njihovog rukovodstva, poraz nam je na neki način umnogome odredio pšravac u kome idemo ove sezone. Rezultati nam nisu na nivou na kome bi trebalo da budu, dosta je tu bilo povreda, ali šta je tu je, sve to treba da nam bude motiv više da pokušamo da dobijemo ovu utakmicu. Sami smo krivi što smo sebe doveli u ovu situaciju i očekujem da prvenstvo privedemo kraju u dobrom i mirnom raspoloženju. Verujem da možemo da dobijemo ovu utakmicu, samo treba da damo sve od sebe, budemo energični, puni volje i želje da iznesemo utakmicu na pravi način – rekao je na konferenciji za medije trener Zdravlja Lazar Spasić.\nIgrači veruju u sebe i svoje mogućnosti, ali se uzdaju i u navijače koje pozivaju da u što većem broju dođu na ovu za Zdravlje izuzetno važnu utakmicu.\n— Očekujem dobru košarkašku predstavu i pozivam publiku da dođe u što većem broju i da nas podrži u ovoj veoma važnoj utakmici – poručio je jedan od najboljih igrača Zdravlaj u ovoj sezoni Aleksa Jugović.\nUtakmica Zdravlje – Sloga igra se u subotu u Sportskom centru Dubočica sa početkom u 15 časova.\nTagovidruga liga srbije Sloga Kraljevo Zdravlje Leskovac\nPrethodni Narodna biblioteka sutra obeležava Međunarodni dan knjige\nSledeći Boško Obradović u Leskovcu najavio bojkot izbora, Dveri organizovale prikupljanje potpisa za peticiju „protiv migrantske politike vlasti“


DS :Tragično je da Srbija, 21 godinu od izbornog poraza Miloševića, nema slobodne izbore\nBeta 24. septembra 2021. 11:55\nDemokratska stranka (DS) saopštila je da su 24. septembra 2000. gradjani velikom izbornom pobedom, okončali vladavinu Slobodana Miloševiča i ocenila da je tragično da je Srbija, 21 godinu od tog dogadjaja, daleko od šanse da se vlast menja na slobodnim izborima.\nDS je u saopštenju ukazala da sada u Srbiji „nema ni slobode ni izbora“, a aktulenu vlast nazvala „mafijaškom“.\nDodaje se da „mafija koja je uzurpirala Srbiju ne pokazuje volju da ikada odstupi sa vlasti“.\n„Važno je podsećanje na značaj 24. septembra, da gradjanima Srbije pružimo jaku veru da u ovoj zemlji još uvek ima ljudi koji su spremni da pobede mafiju i organizovani kriminal i vrate slobodu u Srbiju, bez obzira koji put te borbe bude diktirao režim“, dodala je DS.\nTa stranka je navela da su epohu Miloševića obeležili ratovi, ratni zločini, politička ubistva, eskalacija organizovanog kriminala, hiperinflacija, besomučna pljačka gradjana, siromaštvo i nacionalni porazi.\nDS je ukazala da je Milošević odbio da prizna izborni poraz, tako da su gradjani morali da je potvrde demonstracijom gradjanske hrabrosti i odlučnosti 5. oktobra 2000.


LAV nagradio "Majstore piva i pene" | CityMagazine\nVeliko finale takmičenja u točenju i serviranju piva „Majstori piva i pene“, u organizaciji kompanije Carlsberg Srbija i brenda LAV, održano je u „Sport pabu“ u Beogradu. Pobedu na ovogodišnjem nacionalnom takmičenju odneo je Nikola Šarić iz bara „Puberaj“ iz Novog Sada koji je osvojio put na jedan od najvećih festivala piva – Oktobarfest! Na takmičenju je učestvovalo 14 finalista koji su prethodno pobedili na regionalnim takmičenjima u gradovima širom Srbije: Šabac, Niš, Kragujevac, Smederevo, Novi Sad i Beograd.\n"Majstori piva i pene" - takmičenje u točenju i serviranju piva\nŽiri velikog finala u Beogradu činili su stručni i nezavisni ocenjivači – Novak Nenezić, predsednik udruženja barmena, Slavko Umićević, tehnolog i saradnik na projektima Draft Beer Academy i Draft Beer Ambasadori, te Duško Rađen, direktor kompanije Cool Beer, koja se bavi održavanjem rashladne opreme i aparata za istakanje.\nPobedu na ovogodišnjem nacionalnom takmičenju odneo je Nikola Šarić\nVeć nekoliko godina Carlsberg Srbija se bavi edukacijom barmena, dok je takmičenje Majstori piva i pene održano prvi put ove godine.\nChipsy kutak: Nasmejana strana studentskog života carlsberg · lav · nagrada · pivo · pobeda · srbija · takmicenje


Beograd, 24. aprila 2015. – Izdavačka kuća Arhipelag učestvuje na 27. Sarajevskom sajmu knjiga (XIII bijenale knjige) koji se održava u Centru Skenderija od 22. do 27. aprila.\nTokom Sarajevskog sajma knjiga Arhipelag predstavlja svoja nova izdanja iz književnosti, istoriografije, političke teorije, sociologije, filozofije, ekonomije i psihologije.\nNastup Arhipelaga na Sarajevskom sajmu knjiga u znaku je knjiga Danila Kiša povodom 80 godina od rođenja ovog pisca. Arhipelag je ekskluzivni izdavač dela Danila Kiša za Srbiju, Bosnu i Hercegovinu i Hrvatsku. Posetioci Sarajevskog sajma knjiga imaće priliku da vide, uz specijalne sajamske popuste novo Arhipelagovo izdanje Dela Danila Kiša u 10 knjiga, kao i Poetičke spise Danila Kiša u 3 knjige.\nMeđu novijim knjigama iz savremene književnosti Arhipelag predstavlja romane Davida Grosmana, Majkla Kaningema, Karlosa Fuentesa, Milana Kundere, Draga Jančara ili Klaudija Magrisa, Vide Ognjenović, Vladislava Bajca, Lasla Blaškovića, Milete Prodanovića, Vladimira Tasića ili Nemanje Rotara, knjige priča Davida Albaharija, Jelene Lengold, Mihajla Pantića i Uglješe Šajtinca.\nPosebnu pažnju na Sarajevskom sajmu knjiga Arhipelag posvećuje i predstavljanju knjiga iz oblasti istorije kulture, političke teorije, istoriografije i ekonomije. Među knjigama koje će biti predstavljene nalaze se testamentarna knjiga Erika Hobsbauma Kraj kulture, kapitalna studija Britanija i Srbija: kontakti, veze i odnosi 1700-1860. poznatog angliste Veselina Kostića, provokativna rasprava Tiranija izbora Renate Salecl, nedavno objavljena knjiga o spoljnoj politici Josipa Broza Tita Jugoslavija i Hladni rat, najznačajnija istorija Hladnog rata Globalni Hladni rat Oda Arnea Vestada, uticajna istorija Evrope u XX veku Mračni kontinent Marka Mazovera ili Ekonomska istorija Evrope u XX veku Ivana Berenda.\nZa knjige u izdanju Arhipelaga postoji značajno interesovanje čitalaca u Bosni i Hercegovini, kako kada je reč o književnosti, tako i kada je reč o knjigama iz oblasti političke teorije, istoriografije ili ekonomije koje se nalaze u izborima literature za više fakulteta u Bosni i Hercegovini.\nKnjige Arhipelaga na Sarajevskom sajmu knjiga predstavljene su u okviru štanda Udruženja profesionalnih izdavača Srbije (UPIS).\nUčešće Arhipelaga na Sarajevskom sajmu knjiga predstavlja sastavni deo kontinuiranog nastupa ove izdavačke kuće na regionalnim sajmovima knjiga, pri čemu su u fokusu sajmovi knjiga u Ljubljani, Zagrebu, Sarajevu, Podgorici, Herceg Novom i Skoplju.


ĐERĐ KONRAD: Mali kontinent u velikom svetu | Autonomija\nĐERĐ KONRAD: Mali kontinent u velikom svetu\nPosted By admin On 9. decembra 2014. @ 07:59 In Autonomija,Izdvajamo,Autori,Đerđ Konrad | 113 Comments\nZašto je potrebno da se ujedinimo?\nZato, da bismo mi, Evropljani – razdeljeni na nacije i njihove saveze – prestali da sledimo hiljadugodišnju tradiciju krvavih ratova. Zato da se ni jednoj evropskoj državi ne pruži prilika da zarati sa ostalima, jer po logici udruživanja sve članice su uzajamno isprepletene i prinuđene da se drže zajednički prihvaćenih pravila ponašanja. Zato, da bismo, zahvaljujući miru, kao državljani Unije, na čitavoj njenoj teritoriji mogli da uživamo u pravnoj jednakosti, i da neometano putujemo, radimo. Da li možemo reći da se Evropska unija, postepeno, uz povremene stagnacije, pa i nazadovanja, a potom s novom poletnošću, pretvara u jedan novi tip zajednice nacija? Da li postoji Evropa kao mnogoglavi, misleći subjekt koji traga za svojim portretom i određujućim vrednostima? Na ova pitanja, verujem, možemo dati potvrdne odgovore. Svi se sad trudimo da se priviknemo na naše novo Ja: da naučimo šta to znači da nismo državljani samo svoje države nego, ujedno, i državljani Evropske unije. Evropska unija će da postoji ako ona bude utemeljena ne samo na interesima već i na zajedništvu izabranih vrednosti i trajnih simpatija. Pitanje je samo šta uzdižemo iznad svega, koje ćemo istorijsko-duhovne tekovine zajednički prihvatiti kao aksiome. Izabraćemo, izmislićemo i ispevaćemo sebe, biće to polemičko nadmetanje samoodređenja istorije sveta. Geografski smo osuđeni jedni na druge. Uobličavanje evropske nacije na kraju drugog milenijuma nije zaokret manjeg značaja nego što je bilo uobličavanje hrišćanske Evrope na kraju prvog milenijuma. Evropa je danas – akcija, učenje, ona je sinonim preduzimljivosti, nešto što se neprestano kreće. Evropa će da se širi na sve one strane na koje će biti moguće i vredno da se širi, ali ne putem osvajanja, nego primanja. Institucija Evropske unije proglašava formalnim jedan postojeći proces, kao što i sklapanje braka uzdiže na nivo pravnih odnosa zajednički život ljubavnih parova.\nUjedinjenje Evrope omogućila je zapadna demokratija. Na sreću Evrope, ideale pravne države i evropskog humanizma, atlantski saveznici su odbranili kako od nasrtaja nacionalsocijalista, tako i komunista, odbranili su ih i od pretećih opasnosti dva evropska revolucionarna radikalizma. Prirodni i prvorazredni izazov našeg kontinenta je da obezbedi svoj opstanak od udara nasilja ljudske provenijencije i prirodnih nepogoda. Svetski savez demokratskih društava ima ogromnu odgovornost sa stanovišta odbrane života čovečanstva, jer diktatori i teroristi, ako su skloni ludilu, zahvaljujući sve jeftinijim tehnikama ubijanja, nisu ni danas manje opasni no što su bili u prošlom veku. Evropa bi mogla uspešno doprineti rafiniranom izoštravanju svesti čovečanstva o njegovoj ugroženosti, mogla bi da prosledi drugima, na primer, svoja saznanja o tome da se najviše masovnih grobnica može očekivati od onih država koje ispunjava jedna zajednička ideja, a koje obznanjuju da sve druge ideje treba smatrati manje vrednima, te ih stoga treba, u borbi, eliminisati. I mogla bi, takođe, da preda ostalima najradikalniji ideal koji glasi: nijedan čovek nigde na svetu ne sme da strepi od samovolje nasilja. Udruživanje služi i za to da nijedna evropska država ne bude u mogućnosti da pod vođstvom nekog tiranina poludi i da izazove rat, da ne bude moguće uz pomoć populističkih romantika istrgnuti ovu ili onu nacionalnu državu, a pod izgovorom očuvanja njenog suvereniteta, iz okvira zajednički prihvaćenih načela suživota i ugovorenih standarda ponašanja. Evropska integracija znači i stav, i potvrdu, da niko ne može njome da vlada. Mnogi su već pokušali da vladaju ovim kontinentom, ali to nikome nije trajnije pošlo za rukom. Evropske individue, nacije i autonomne zajednice, jače su od pokušaja monocentričnih vladavina. Evropa je u 20. veku dopuštala samovolju, oba svetska rata izazvao je isti onaj histerični nacionalizam koji je lišio života veliki deo evropskih Jevreja.\nMali kontinent u velikom svetu\nSa žiteljima drugih kontinenata Evropska unija može da komunicira na bazi svetovnog humanizma koji omogućava miran zajednički život ljudi različitih veroispovesti ili ljudi koji ne pripadaju nijednoj veroispovesti. Suština je, dakle, od crkve nezavisna država – liberalna demokratija – koja je u stanju da svim građanima garantuje punu slobodu mišljenja. U Evropi su i one države liberalno demokratske, u kojima vlast vrše hrišćansko-demokratske ili socijal-demokratske vlade, koje garantuju ljudske i političke slobode i u kojima se ne uzimaju u obzir samo stanovišta većine, nego i mišljenje manjina i pojedinaca. Evropljani primenjuju moral u međuljudskim relacijama, i na taj način, na osnovu deset zapovesti, od malena do duboke starosti ispoljavaju poštovanje i trpeljivost prema ličnosti bližnjega svog. Savez svetovnih država ne može da primi u svoje okvire versko-ideološke države, jer one su – svaka u smeru svog razvitka – u suprotnosti sa glavnim evropskim istorijskim tokovima, sa poučnom strategijom poznatom kao trial and error. Versko-ideološko svevlašće (fašizam, komunizam), sa stanovišta evropskog humanizma uspostavljalo je katastrofalne režime koji su, srećom, svi propali. Evropska unija je moguća i zbog toga što smo stekli određena znanja i o porazu, što nam je poznata cena slepe oholosti, hibrisa, prizora brda ljudskih leševa i sa zemljom poravnatih gradova. Nasilni usrećitelji su razotkriveni i poniženi, i jedva da će se opet dokopati evropske scene. Evropa ima svoju odgovornost, mora da se pomiri sa svojim ukupnim svetskopolitičkim značajom. Uobličava se jedna podela rada, vojna sila je uglavnom u američkim rukama, Evropa je pak više kritički raspoložena, rezervisana, učestvuje u akcijama pomoći, ali s merom, i ne obuzima je patetika svesti prvog lica množine. Evropa ima dovoljno posla u svetu, ako ozbiljno shvati svoje pozvanje, jer ne može da ponudi ništa osim svoje suštine, svog znanja, do kojeg je došla po cenu velikih napora i patnji.\nURL to article: https://www.autonomija.info/derd-konrad-mali-kontinent-u-velikom-svetu.html


Vesti online / Sport / Ostali sportovi / Izgubio "borbu veka", ali je dočekan kao heroj\nIzgubio "borbu veka", ali je dočekan kao heroj\nFilipinski bokeser Mani Pakjao dočekan je u Manili kao heroj, uprkos porazu od Flojda Mejvedera u meču za titulu prvaka sveta u velter kategoriji.\nDoček: Svi "poludeli" kada su videli Manija\nPakjao se pojavio sa povezom preko levog ramena, koje je operisao nekoliko dana posle borbe.\nVeliki broj novinarskih ekipa dočekao je 36-godišnjeg boksera i njegovu porodicu na aerodromu, nakon čega su u povorci krenuli do vile u elitnom delu grada, dok je na hiljade navijača izašlo na ulice da pozdravi heroja nacije.\nOn je rekao da mu je trenutno u prvom planu da se oporavi od povrede i da će nakon toga odlučiti da li će otići u penziju ili će izazvati Mejvedera na revanš.\n- Nisam razgovarao o mom sledećem meču. Fokusiran sam na oporavak kako bih 100 odsto bio spreman - rekao je Pakjao i dodao da je povredu zaradio na treningu uoči meča.\nPakjao bi mogao da bude suspendovan zbog prikrivanja povrede, a ljubitelji boksa su najavili tužbu, jer je prevario sve koji su kupili ulaznice i platili da gledaju "borbu veka".\nOSTALI SPORTOVI Guma za zube od 25.000 dolara, punjena novčanicama od 100\nOSTALI SPORTOVI Bokserski spektakl: Srbija bolje od Slovenije u Lazarevcu\nŠOUTAJM Kako je bivša srpska snajka šokirala planetu?\nOSTALI SPORTOVI U ringu 130 boksera: U jagodini se bori za titulu prvaka Srbije i ulazak u reprezentaciju


Predstavnici Inicijative “Ne da(vi)mo Beograd” saopštili su da od nadležnih institucija još nisu dobili dozvolu za održavanje protestnog koncerta na Trgu Republike zakazanog povodom Dana oslobođenja Beograda u Drugom svetskom ratu, 20. oktobra, ali, kako su najavili, skup će svakako biti održan.\nNa konferenciji za novinare u beogradskom Medija centru, predstavnik Inicijative “Ne da(vi)mo Beograd” Dobrica Veselinović rekao je da je protestni koncert medijski najavljen i uredno prijavljen policiji i nadležnoj Opštini Stari Grad dve nedelje unapred, ali da još nema odobrenja i dozvola nadležnih institucija.\n“Nećemo ustuknuti pred korišćenjem sile i moći, što institucija, što birokratskog aparata” kazao je Veselinović.\nVesić je dodao da će time biti omogućeno organizatorima koncerta, najavljenog na Trgu Republike, da pokažu “da li zaista žele da obeleže oslobođenje Beograda ili da ovaj dogajaj koriste za svoje političke ciljeve”.\nIz Inicijative “Ne da(vi)mo Beograd” tvrde da informacija o promeni mesta održavanja izložbe još nije stigla do nadležnih institucija, i ističu da je Inicijativa u svakom slučaju svoj protestni koncert uredno prijavia pre najave dešavanja koje organizuje Gradska uprava.\n“Mislimo da je to čist PR, ali se nadamo da će, ipak, u narednim satima sve biti rešeno”, kazao je Veselinović.\nPredstavnici Inicijative “Ne da(vi)mo Beograd” su na konferenciji za novinare podelili i plakate sa podacima o finansiranju njihovog rada, ne bi li, kako su naveli, razrešili sve nedoumice na tu temu.\nPrema tim podacima, Inicijativa je od 19. maja do 5. oktobra prikupila 918.352 dinara donacija, što su joj isključivi izvori finansiranja. Od toga je 54 odsto uplata iz Srbije, 17 odsto su uplate iz inostranstva, sedam odsto prihoda je od kupovine zbirke “Čiji grad”, 22 odsto su uplate preko PayPala.


Odbornici o izvršenju budžeta | TV KANAL 9 NOVI SAD\nNaslovna EMISIJE Odbornici o izvršenju budžeta\nVIDEO K9: Izvršenje gradskog budžeta u prvih 9 meseci ove godine bila je jedna od najzanimljivijih tačaka dnevnog reda današnje sednice Skupštine Novog Sada. Odbornici opozicije zadovoljni su prikazanim prihodima i rashodima u ovom periodu, dok malobrojna opozicija nije podržala ovaj izveštaj.\nNa šestoj po redu sednici Skupštine Grada Novog Sada, koja je zbog epidemiološke situacije održana u velikoj sali Skupštine Vojvodine, pred odbornicima su se, između ostalog, našli urbanistički planovi, predlozi odluke o javnim i javno-komunalnim preduzećima, kao i Izveštaj o izvršenju gradskog budžeta u prvih devet meseci ove godine\nOdbornička grupa Vojvođanski front- LSV podržala je predloženi Izveštaj o izvršenju budžeta Novog Sada za prva tri kvartala ove godine.\nRadikali su, međutim, glasali protiv devetomesečnog izvešataja o izvršenju budžeta jer smatraju da tokom ove godine nije pokrenut ni jedan ozbiljniji projekat koji bi rešio neki od, kako navode, višegodišnjih problema u gradu.\nPosebno su nezadovoljni velikim suficitom, odnosno neutrošenim budžetskim sredstvima koji su, kako kažu, dokaz loše realizacije kapitalnih projekata.\nNa dnevnom redu sednice našle su se i tačke koje se odnose na vid stambene podrške, potom o taksi prevozu, kao i Predlog odluke o izmenama i dopunama Odluke o gradskim upravama Grada Novog Sada.\nPred odbornicima je bio i Predlog o dugoročnom kreditnom zaduženju gradskog saobraćajnog preduzeća, kao i imenovanje komandanta, zamenika komandanta, načelnika i članova Gradskog štaba za vanredne situacije te Analiza o zdravstvenom stanju Novosađana u 2019. godini koju je sačinio Institut za javno zdravlje Vojvodine.\nNa dnevnom redu je, između ostalog i Predlog odluke o izgradnji novog objekta za prihvatilište za stare u Futogu\nPrethodni tekstRekordni rezultati “Dunava”\nSledeći tekstPotpisan ugovor za dogradnju KCV


Politika: Brnabić: Srbija donira tri miliona evra za pomoć Ukrajini - BalkaniYUm.TV '); } //]]>\nSrbija će izdvojiti tri miliona evra za pomoć deci i raseljenima unutar i van Ukrajine, izjavila je premijerka Ana Brnabić na Međunarodnoj donatorskoj konferenciji za Ukrajinu u Varšavi.\nBrnabić je putem video linka rekla da će pomoć biti upućena kroz sistem UN, od čega 1,5 miliona preko Fonda UN za decu (Unicef), a 1,5 miliona preko Visokog komesarijata UN za izbeglice (UNHCR), prenela je Vlada Srbije.\nBrnabić je rekla da je Srbija svesna značaja i potrebe pružanja humanitarne pomoći civilima u konfliktnim situacijama, posebno deci kao izuzetno ranjivoj kategoriji stanovništva, s obzirom na iskustvo sa velikim brojem izbeglica i interno raseljenih lica na sopstvenoj teritoriji.\nSrbija od početka konflikta u Ukrajini sa posebnom pažnjom prati posledice po civilno stanovništvo, tešku humanitarnu situaciju i povećanje broja izbeglica i interno raseljenih lica, navela je Brnabić.\nOna je navela da je Srbija 24. marta glasala za usvajanje Rezolucije o humanitarnim posledicama agresije na Ukrajinu u Generalnoj skupštini UN i da je Vlada Srbije 27. februara usvojila odluku o pružanju humanitarne pomoći ugroženom stanovništvu Ukrajine i aktivirala Privremeni zaštitni mehanizam za raseljena lica koja dolaze iz te zemlje.\nMeđunarodnu donatorsku konferenciju organizovali su premijeri Poljske i Švedske, Mateuš Moravjecki i Magdalena Anderson, u saradnji sa predsednicima Evropskog saveta i Evropske komisije, Šarl Mišelom i Ursulom fon der Lajen. Donatori, vlade i privatne kompanije, okupljeni danas u Varšavi, obećali su 6,5 milijardi dolara za hitnu pomoć Ukrajini.


Još važi pravo na refundaciju PDV-a za opremu i hranu za bebe - Naslovi.net vesti\nPravo na refundaciju PDV-a na opremu i hranu za bebe može se ostvariti do 1. jula 2018. godine, do kada je odložena primena novog Zakona o finansijskoj podršci porodici s decom, saopštila je danas Poreska uprava. Sledeći rok za podnošenje zahteva je od 1. do 15. februara 2018. godine, a da bi... »\nPravo na refundaciju PDV-a na opremu i hranu za bebe može se ostvariti do 1. jula 2018. godine, do kada je odložena primena novog Zakona o finansijskoj podršci porodica s decom, saopštila je Poreska uprava. Sledeći rok za podnošenje zahteva je od 1. do 15. februara 2018. godine. Da bi ostvario ovo... »\nBEOGRAD - Pravo na refundaciju Poreza na dodatu vrednost na opremu i hranu za bebe može se ostvariti do 1. jula 2018. godine do kada je odložena primena novog Zakona o finansijskoj podršci porodici s decom, piše u saopštenju.\nInformacije o refundaciji PDV za opremu i hranu za bebe, kao i obrazac zahteva nalaze se na sajtu Poreske uprave Republike Srbije. Sledeći rok za podnošenje zahteva je od 1. do 15. februara 2018. godine. Da bi ostvario ovo pravo,... »\nPravo na refundaciju poreza na dodatu vrednost (PDV) na opremu i hranu za bebe može se ostvariti do 1. jula 2018. godine, do kada je odložena primena novog Zakona o finansijskoj podršci porodici s decom, saopštila je danas Poreska uprava Srbije. Da bi ostvario to pravo roditelj ili staratelj bebe,... »\nBeograd -- Pravo na refundaciju poreza na dodatu vrednost (PDV) na opremu i hranu za bebe može se ostvariti do 1. jula 2018. godine.\nDo tada je odložena primena novog Zakona o finansijskoj podršci porodici s decom, saopštila je Poreska uprava Srbije. Da bi ostvario to pravo roditelj ili staratelj bebe, kako se navodi, dužan je da sakupi fiskalne račune za... »\nBEOGRAD: Pravo na refundaciju PDV-a na opremu i hranu za bebe može se ostvariti do 1. jula 2018. godine, do kada je odložena primena novog Zakona o finansijskoj podršci porodici s decom, saopšila je danas Poreska uprava.\nSledeći rok za podnošenje zahteva je od 1. do 15. februara 2018. godine, a da bi ostvario ovo pravo, roditelj ili staratelj bebe dužan je da skuplja fiskalne račune koji se odnose na hranu i opremu za bebu. Zahtev sa fiskalnim... »\nDa bi ostvario to pravo roditelj ili staratelj bebe, kako se navodi, dužan je da sakupi fiskalne račune za opremu i hranu. Dodaje se da se zahtev sa fiskalnim računima podnosi nadležnoj organizacionoj jedinici Poreske uprave koja... »\nPravo na refundaciju Poreza na dodatu vrednost na opremu i hranu za bebe može se ostvariti do 1. jula 2018. godine do kada je odložena primena novog Zakona o finansijskoj podršci porodici s decom, piše u saopštenju. Informacije o refundaciji PDV za opremu i hranu za bebe, kao i obrazac zahteva... »\nDo 1. jula 2018. godine može se ostvariti pravo na refundaciju PDV-a na opremu i hranu za bebe, do kada je odložena primena novog Zakona o finansijskoj podršci porodici s decom, saopšila je Poreska uprava.\nInfoLIGA pre 46 minuta


Društvo za informatiku Srbije dodelilo je Ministarstvu pravde i ove godine, treći put za redom, priznanje za razvoj informatike.\nKako je saopšteni iz Ministarstva pravde, ova institucija je ove godine dobilo priznanje za kontinuitet u razvoju pravosudnog informacionog sistema za četiri projekta - „Aplikacija eZio“, „Tok predmeta za javne izvršitelje“, „Sistem za nadzor nad radom javnih izvršitelja“ i „Baza podataka primenjenih oportuniteta na PIS-u“.\nNagradu je u ime Ministarstva pravde primio šef Odseka za e-pravosuđe Mario Maletić.\nAplikacija „eZio“ omogućava elektronsku komunikaciju javnih izvršitelja i nadležnih službi katastra nepokretnosti, čime je povećana pravna sigurnost građana, jer se sva izvršenja evidentiraju u roku od 24 sata, te ne može doći do nezakonite prodaje nekretnine.\nMinistarstvo pravde je, shodno projektu „Tok predmeta za javne izvršitelje“, od 1. oktobra 2019. godine građanima, advokatima i privredi na internet adresi https://tpji.portal.sud.rs/ omogućilo da ostvare uvid u svoj predmet izvršenja, za sve predmete koji su započeti od septembra 2019. godine, čime je znatno uvećana transparentnost izvršnog postupka.\n- Uspostavljen je i informacioni sistem za nadzor nad radom pravosudnih profesija, koji omogućava centralizovano izveštavanje o radu javnih izvršitelja sa uvidom u trenutno stanje (broj predmeta u toku, broj rešenih predmeta, iznos potraživanja, iznos ostvarenih sredstava), statistiku za prethodni period, poređenje različitih perioda i računanje trendova. Takođe, uspostavljena je i baza podataka primenjenih oportuniteta na Pravosudno informacionom sistemu (PIS), čime je javnim tužilaštvima obezbeđen direktan pristup toj bazi - navode u Ministarstvu.\nDruštvo informatičara Srbije je dodelilo priznanja i u kategorijama za inovativni start up proizvod, za razvijen i primenjen IT proizvod ili informatičku uslugu, kao i za objavljeni naučni rad iz oblasti informatike.


"Tajms" o Nemačkoj: Posle ostavke predsednika "brod bez kormilara"\nBritanski dnevnik "Tajms" piše da je nemačka kancelarka Angela Merkel juče otkazala posetu Litvaniji da bi mogla da krene u potragu za novim predsednikom nakon iznenadne ostavke Horsta Kelera.\nList prenosi pisanje nemačkih medija, koji navode da je Merkelova "preklinjala" Kelera da ostane na funkciji, upozoravajući ga da bi zemlja mogla da zapadne u krizu, te da bi mnogi građani mogli da izgube poverenje u državne institucije.\n"Tajms" ističe da ostavka Kelera ne predstavlja ustavnu krizu koliko kulminaciju lične krize nemačkog kancelara.\nPrema pisanju lista, Merkelova se našla na meti ostalih članica evropskog bloka, prevenstveno Francuske, zbog sporog reagovanja na finansijsku krizu mediteranskih privreda, dok i američka administracija postaje sve skeptičnija o pitanju njenih sposobnosti.\n"Evrozoni nema spasa bez Nemačke, a bez nje nema ni širenja uticaja EU. Zemlja sada deluje kao brod bez kormilara i potreban joj je uspješan izbor novog predsednika da bi svetu pokazala da konačno zna šta radi", piše "Tajms"


“Saradnja BiH i Srbije bila je u nepotrebnom zastoju, jer dvije zemlje treba da razgovaraju o temama koje ih spajaju i na kojima će da sarađuju na putu ka evroatlantskim integracijama što je jasno opredjeljenje BiH”, rekao je Alkalaj novinarima nakon sastanka.\nOn je naveo da je sa Jeremićem razgovarao i o unapređenju saradnje dva ministarstva, te da je u okviru toga dogovoreno da predstavnici Ministarstva inostranih poslova BiH nastave da se školuju u Srbiji.\nNa sastanku je bilo riječi o regionalnoj saradnji, te unapređenju bilateralne saradnje i ekonomskih odnosa dvije države.\nJeremić je rekao da se sa Alkalajem saglasio da su evrointegracije apsolutni prioritet zapadnog Balkana i da su danas dogovorili nastavak bliske saradnje dva ministarstva u evropskim integracijama.\nMinistar spoljnih poslova Srbije istakao je da su regionalna saradnja i dobrosusjedski odnosi jedan od strateških prioriteta spoljne politike Srbije i ukazao da je takvo opredjeljenje pokazao izabravši Sarajevo za svoju prvu spoljnopolitičku posjetu.


Gradjani nisu dovoljno informisani o radu lokalnih parlamenata u Jablaničkom i Pčinjskom okrugu - JUGPRESS\nGradjani nisu dovoljno informisani o radu lokalnih parlamenata u Jablaničkom i Pčinjskom okrugu\nPostavio: Jugpress 4 Marta, 2020\nČak 69 posto anketiranih gradjana i gradjanki iz Jablaničkog i Pčinjskog okruga nije dovoljno informisano o radu lokalnih parlamenata u dva grada i opštinama Jablaničkog i Pčinjskog okruga, pokazuju rezultati istraživanja koje je NVO Centar za demokratiju ii razvoj juga Srbije sproveo u okviru projekta „Skener korupcije na jugu Srbije“ .\nOvo istraživanje je trajalo tri i po meseca.\nOno je pokazalo i da se najveći broj građana o radu lokalnog parlamenta informiše preko internet medija.\nNa pitanje da li su ispitanici u dovoljnoj meri informisani o radu lokalnog parlamenta, dominantan procentualni udeo, odnosno 69% ispitanika je dalo negativan odgovor, a 31% ispitanika se izjasnilo pozitivno.\nKada se radi o tome koliko ispitanika redovno prati sednice lokalnog parlamenta, procentualni udeo između pozitivnih i negativnih odgovora skoro je identičan sa rezultatima iz prethodnog pitanja, odnosno 28% je dalo pozitivne odgovore, a 72 % ne prati sednice lokalnog parlamenta.\nOdgovori na sledeće pitanje delimično će objasniti na koji način se ispitanici informišu o radu lokalne samouprave, ako\n69 % ne prati rad sednica lokalnog parlamenta.\nKada je u pitanju način na koji se najviše informišu o radu lokalne samouprave, ispitanici obuhvaćeni uzorkom Jablaničkog i Pčinjskog okruga sa 41 % od ukupnog broja odgovaraju „preko internet medija“, zatim, sa malom razlikom u procentualnom iznosu, njih 38% odgovara da informacije dobija preko prijatelja i poznanika. Na trećem mestu su razgovori sa kolegama na poslu sa 22% zastupljenosti. Samo 13% ispitanika se izjasnilo da se o radu lokalne samouprave informiše praćenjem TV prenosa sednica parlamenta (rezultat koji je kompatibilan sa odgovorima ispitanika koji su se u najvećem procentu od 72,5% izjasnili da ne prate TV prenose sednica lokalnih paralamenta) i preko sajta lokalne samouprave, zatim, u najmanjem procentu od 9% prate preko lokalnih štampanih medija, a 1% ispitanika nije odgovorilo na postavljeno pitanje. Rezultati su u skladu sa mogućnošću davanja više odgovora na postavljeno pitanje.\nOblasti iz kojih ispitanici najčešće prate aktivnosti u radu lokalnog parlamenta su sledeći: na prvom mestu je infrastruktura (putevi) sa 14 %, zatim drugo mesto, sa jednakim procentualnim udelom od po 8,5%, dele prostorno planiranje, uređivanje gradskih površina, zaštita životne okolone, oblast obrazovanja i zdravstva (primarna zdravstvena zaštita). Treća grupa odgovora sa 8 % obuhvata oblast sporta, 7,5% finansije (donošenje budžeta i završnog računa), sa 6 % donošenje i realizacije planova razvoja. Pretposlednju grupu odgovora u rasponu od 3% do 5,5% čine sledeće aktivnosti: stambeno komunalna delatnost (5%), dečija zaštita (5.5%), javno informisanje (5,5%), socijalna zaštita (4.5%), zaštita od elementarnih nepogoda (3.5%), fizička kultura, turizam, inspekcijske poslove sa po 3%, a 0,2% ispitanika nije dalo odgovor na postavljeno pitanje.\nOvaj projekat se realizuje uz podršku ambasade SAD.-


Transfer Mbapea donosi fudbalski zemljotres: Da li će PSŽ imati TANDEM SNOVA? - Balkan Sport\nNije tajna da je fudbaler Mančester junajteda nezadovoljan situacijom u klubu, a njegov odlazak doneo bi velike promene na evropskoj fudbalskoj sceni.\nUprava Pari Sen Žermena unapred razmišlja o potencijalnoj zameni za Kilijana Mbapea, ukoliko francuski napadač uskoro pređe u Real Madrid.\nParižani su još prošlog leta uspostavili kontakt sa Ronaldom, za slučaj realizacije transfera Mbapea u Real.\nMbape ima slobodu da pregovara sa drugim klubovima, jer je do isteka njegovog ugovora sa Pari Sen Žermenom ostalo manje od šest meseci. Nezadovoljstvo Ronalda stanjem u Mančester junajtedu dostiglo je vrhunac minulog vikenda, kada se na Old Trafordu pojavio njegov menadžer Horhe Mendes. Portugalac ima brojne primedbe na rad nemačkog stručnjaka Ralfa Rangnika.\nWatching Cristiano Ronaldo and Lionel Messi play alongside each other could be a possibility as PSG are planning a sensational bid for the Portuguese legend who has expressed his unhappiness at Manchester United.#TransferNews #PL #MUFC #Ligue1 #PSG #CR7 #Ronaldo #Messi pic.twitter.com/9UWi74j35N\n— The Premier League And More (@ThePLandMore) January 11, 2022\nMarka piše da bi odlazak Ronalda u Pari Sen Žermen bio neka vrsta izazova za Portugalca, jer bi se prvi put pojavio na terenima francuske Prve lige. To bi značilo da će prebogati klub iz Pariza uspeti da upari dvojicu fudbalera koji su tokom proteklih petnaestak godina važili za najbolje u svetu fudbala.\nIpak, sve zavisi od odluke Mbapea i agilnosti Real Madrida da ga dovede u svoje redove.\nTags: Kilijan Mbape, Kristijano Ronaldo, Leo Mesi, Pari Sen Žermen, prelazni rok, real madrid\nPrevious PostMakedoniju izbacuju iz kvalifikacija za Svjetsko prvenstvo?\nNext PostStanković i Borjan rešili nesuglasice? „Prošlost mora da se ostavi iza“\nSkupština FK Partizan: Tandem Vučelić-Vazura ostaje na čelu kluba


Evropska unija i ILO finansiraju projekat u Goraždu: Obukom do radnog mjesta - Lokalno partnerstvo BPK Goražde\nEvropska unija i ILO finansiraju projekat u Goraždu: Obukom do radnog mjesta\nPotpisani sporazumi sa polaznicima obuke\nLokalno partnerstvo Goražde danas je u prostorijama Gradske uprave Goražda, a u okviru projekta kojeg podržava Evropske unija i Međunarodna organizacija rada (ILO), organizovalo potpisivanje sporazuma između nezaposlenih osoba koje se nalaze na evidenciji Službe za zapošljavanje i Grad Goražde, a koje će proći praktičnu obuku u trajanju od 200 časova u kompanijama sa područja BPK Goražde. Prethodno, kandidati će pohađati teoretsku nastavu u trajanju od 50 časova, a koju će provoditi Srednja stručna škola „Džemal Bijedić“ Goražde.\nGrad Goražde je u partnerstvu sa Udruženjem ALDI, Službom za zapošljavanje BPK Goražde, Privrednom komorom BPK Goražde, Udruženjem poslodavaca BPK Goražde, SSŠ „Džemal Bijedić“, te kompanijama Bekto Precisa i EMKA Bosnia u junu 2017. godine započeo sa implementacijom projekta pod nazivom: „Uspostavljanje efikasnih načina participacije relevantnih aktera u procesu obrazovanja odraslih u kontekstu cjeloživotnog učenja“.\nZa potrebe obuke izrađen je Nastavni plan i program od strane Ministarstva za obrazovanje, mlade, nauku, kulturu i sport za tri zanimanja i to: CNC operater, regler i plastičar. Cilj je bio da se omogući nezaposlenim osobama da dobiju nove vještine, a nakon toga i posao u nekoj od kompanija sa područja BPG Goražde. Čitav projekt je dio nastojanja lokalne zajednice da nastavi sa promocijom koncepta cjeloživotnog učenja kod najvećeg dijela stanovništva.\nLokalno partnerstvo Goražde je jedno od 15 takvih partnerstava osnovanih u sklopu projekta Podrška lokalnim partnerstvima za zapošljavanje u Bosni i Hercegovini, kojeg Evropska unija finansira sa 4 miliona eura, a provodi Međunarodna organizacija rada (ILO) s ciljem smanjenja broja nezaposlenih i poboljšanja kvaliteta života građana BiH.\nOve aktivnosti Lokalnog partnerstva Goražde, koje će se uz podršku Evropske unije i ILO-a provoditi do januara 2019. godine, predstavlja nadogradnju i nastavak napora svih relevantnih lokalnih aktera, uključujući lokalne vlasti, poslodavce, obrazovne institucije, službe za zapošljavanje i nevladine organizacije,na usklađivanju ponude i potražnje na tržištu rada i smanjenju nezaposlenosti.\nZavršena prva obuka u BPK Goražde za nezaposlene visokoobrazovane osobe za sticanje „soft skills“


Hotelijeri – Click & Book Travel\nPomažemo hotelima da privuku goste na Internetu i dobiju više online rezervacija. Bez naknada za podešavanje, bez godišnjih ili mesečnih naknada, bez bankovnih naknada.\nMogućnost povezivanja vašeg hotela na Globalni Distributivni Sistem (GDS). Ako niste povezani na GDS, mi ćemo povezati vaš hotel sa više od 600.000 turističkih agenata širom sveta preko Amadeusa, Sabre, Galilea, Worldspana i Dhisco-a i ova usluga je apsolutno besplatna.\nMogućnost upravljanja cenama i smeštajnim kapacitetima direktno preko našeg ekstraneta. Naš ekstranet automatizuje izmenu cena, smeštajnih kapaciteta i rezervacija. Ovo omogućava hotelima da uštede vreme, povećaju preciznost i smanje probleme sa popunjenošću hotela i paritetom cena.\nSlužba podrške – Posvećeni lični menadžer naloga će vam biti na raspolaganju da pomogne u vašem radu i da reši sve probleme koje imate.\nAko tražite kompaniju koja vam može pomoći da povećate prodaju, mi smo tu za vas. Saradnjom sa Click& Book Travel-om dobićete podršku i usluge koje su vam potrebne. Tu smo da predstavimo vaš hotel na nekoliko stotina hiljada B2B i B2C klijenata širom sveta. Naše usluge su BESPLATNE. Vaš hotel će napredovati sa našom kompanijom koja će vas ceniti kao dugoročnog partnera dovodeći nove klijente. Na taj način ćemo vam pomoći da optimizujete profitabilnost vašeg hotela.


Državni sekretar Ministarstva privrede Vlade Republike Srbije Dragan Stevanović izjavio je danas da vrednost 134 odobrena projekta u oblasti javno-privatnog partnerstva (JPP) u Srbiji iznosi više od 2,5 milijardi evra.\nStevanović je u izjavi za agenciju Tanjug ukazao na to da je, međutim, ovaj način zajedničkog investiranja privatnog i državnog sektora i dalje na niskom nivou.\nPrema njegovim rečima, koncept javno-privatnog partnerstva u Srbiji je još u povoju, iako je zakon koji reguliše ovu materiju usvojen pre deset godina.\nOn je precizirao da je najveći deo odobrenih projekata u oblasti obezbeđivanja gradskog i prigradskog saobraćaja, tretiranja otpada, obezbeđivanja toplotne energije iz biomase i izgradnje lokalne i putne infrastrukture.\nDržavni sekretar je naveo podatak da se od 134 odobrena projekta, trenutno na terenu sprovodi njih 50.\nPrema njegovim rečima, najznačajniji primeri javno-privatnog partnerstva u Srbiji su koncesija za Aerodrom "Nikola Tesla" i projekat izgradnje deponije u Vinči.\nStevanović je napomenuo da je jedno od glavnih pitanja, kada je reč o javno-privatnom partnerstvu, kako na viši nivo podići kvalitet usluga koje je država dužna da pruža u oblastima od opšteg interesa.\nOdgovor leži, kako je objasnio, i u svakoj pojedinačnoj lokalnoj samoupravi, ali i na državnom i pokrajinskom nivou, i to kroz jačanje saradnje s privatnim kompanijama.\nOn je naveo da se rizik investiranja u javno-privatnom partnerstvu prebacuje na privatni kapital, zbog čega Ministarstvo privrede ohrabruje lokalne samouprave da intenziviraju rad na ovakvim projektima.


TV Bačka • Redakcija TV Bačka • 27. septembar 2021. • 13:31 •\nIzvorno stvralaštvo Vojvodine ponovo je za mesto svoje promocije imalo Vrbas. U dvorištu Gradskog muzeja održan je Panonski vašar, odnosno 42. festival folklornih tradicija Vojvodine i 59. Muzički festival dece Vojvodine. U organizaciji Saveza umetničkog stvaralaštva amatera Vojvodine nastupalo je više od 400 učesnika, 30 izvornih grupa i 15 dečijih grupa, iz ukupno 24 vojvođanska mesta.\nFestival folkolornih tradicija ima podršku Pokrajine, pa je ovom skupu prisustvovao i pomoćnik pokrajinskog sekretara za kulturu, javno informisnja i odnose sa verskim zajednicama. Sekretarijat ovu manifestaciju prepoznaje kao posebno važnu za pokrajinu.\nOve godine izostao je jedan prateći program manifestacije, a to je simpozijum etnomuzikologa. Ali i bez ovog važnog programa, prikazani su vanserijsko umeće i velika posvećenost u radu brojnih kulturno-umetničkih ansambala i društava iz Vojvodine.


Насловна Инфо Свет Hiljade vernika na kolenima dočekalo telo mitropolita Amfilohija (VIDEO)\nPODGORICA – Nepregledna masa ljudi okupila se juče na platou podgoričkog hrama Hristovog vaskrsenja, gde je odala poslednju poštu preminulom arhiepiskopu cetinjskom i mitroplitu crnogorskom primorskom Amfilohiju.\nSveštenstvo, verni narod i građani, među kojima i majke sa malom decom u naručju, u mimohodu kraj odra celivali su i dodirivali kovčeg preminulog mitropolita.\nPosmrtni ostaci mitropolita Amfiloija, koji je preminuo u petak ujutru u podgoričkom Kliničkom centru, dopremljen je oko 14,30 sati u hram Hristovog vaskrsenja, gde će, po sopstvenoj želji, biti i sahranjen.\nScene ispraćaja mitropolita na poslednji počinak mnogi su na društvenim mrežama nazivaju „biblijskim“, jer umnogome prevazilaze one koje su proletos i letos zabeležene na masovnim litijama protiv Zakona o slobodi veroispovesti, a koje je pokrenuo i predvodio Amfilohije.\nKovčeg je u Hram dopremljen iz Cetinjskog manastira, gde je juče ujutru održana liturgija, a potom i mimohod građana.\nU Cetinjskom manastiru kovčeg sa telom mitropolita bio je izložen u istoj prostoriji gde su i mošti svetog Petra cetinjskog, kojeg danas slavi Srpska pravoslavna crkva.\nNa magistralnom putu od Cetinja ka Podgorici vozilo sa kovčegom mitropolita u tišini su duž celog puta ispratili građani.\nFoto: TANJUG / Radoje Živković Radža\nSnimci i fotografije svedoče da su građani u velikom broju na kolenima dočekali kovčeg mitropolita, koji će u kripti podgoričkog hrama biti sahranjen nakon nedeljne liturgije.\nBrojni telegrami saučešća Mitrpoliji, sveštenstvu i verujućem narodu stižu iz celog sveta, što svedoči koliko je mitropoit Amfilohije bio voljen i poštovan.\n„Tugu zato što odlazi od nas ljudi, ali radost zato što osećamo da je u nama, u našim bićima, u našim srcima“, rekao je vladika Sergije.\nFoto: Tanjug / Risto Božović\n„Uveren sam, dragi oče Amfilohije, da si smrću smrt pobedio, da si smrću Crnu Goru ujedinio i da i danas iz tvog ćivota, ispred ćivota svetog Petra cetinjskog, čiji praznik danas slavimo, pozivaš još jednom i bezbroj puta tvoje Crnogorce na mir ljubav i slogu, kao što si ih pozivao svih ovih godina u svim liturgijskim besedama!“, rekao je Radusinović.\nPoruka: Đedo, dogodine na Lovćenu\nNa jednoj podgoričkoj višespratnici u blizini hrama Hristovog vaskrsenja, gde će biti sahranjen mitropolit Amfilohije, razvučen je transparent sa njegovom fotografijom i porukom: „Đedo, dogodine na Lovćenu!“.\nGodinama unazad mitropolit je u svojim besedama poručivao da na Lovćenu treba vratiti Njegoševu kapelu da bi, kako je kazivao, sa Crne Gore bilo skinuto prokletstvo.\nTo je bila mitropolitova želja i namera, uveren da će to doživeti i da ga u tome niko neće moći da spreči.\nBio je uveren i da će obnova Njegoševe kapele na Lovćenu doprineti unutrašnjem pomirenju naroda i vlasti u Crnoj Gori.\nFoto: EPA-EFE (Andrej Cukić)\n„I danas su mošti njegove (Njegoševe) na raspeću. Eno ga utamničenog u onom zindanu paganskom, vapije svojim Crnogorcima da ga vrate u njegovu crkvu, da obnove crkvu svetog Petra cetinjskog, njegovog strica, da bi on skinuo prokletstvo sa Crne Gore“, govorio je Amfilohije u maju prošle godine.\nNjegoševa kapela srušena je u leto 1972. godine dekretom tadašnje crnogorske komunističke vlasti, kako bi ustupila mesto mauzoleju koji je uradio Ivan Meštrović.\nPetar Drugi Petrović sagradio je 1846. godine crkvu na Lovćenu posvetivši je svom, takođe slavnom, stricu Petru Prvom, potonjem Svetom Petru Cetinjskom.\nPet godina kasnije vladika i pesnik testamentom je ostavio amanet da u toj crkvi bude sahranjen, ostavljajući prokletstvo ako mu želja ne bude ispunjena.\nŽelja mu je ispunjena četiri godine kasnije, pošto je 1851. godine po upokojenju najvećeg pesnika slovenskog juga, na vrhu Lovćena bilo strahovito nevreme, pa je privremeno sahranjen na Cetinju.\nApel MPC: Ispraćaj Amfilohija uz poštovanje epidemiološke situacije\nMitropolija crnogorsko-primorska SPC apelovala je na sve one koji žele da odaju počast preminulom mitropolitu Amfilohiju da to urade pridržavajući se propisanih mera zbog epidemiološle situacije izazvane korona virusom, da nose maske i drže fizičku distancu.\nMCP je obezbedila 5.000 maski koje su podeljene onima koji ih nisu imali, saopštila je Mitropolija.\nDanas, 1. novembra, Sveta arhijerejska zaupokojena liturgija biće služena u devet časova, navodi se u saopštenju.\n„Nakon liturgije biće služeno arhijerejsko opelo, a nakon toga će se obaviti sahrana u kripti Sabornog hrama u Podgorici“, saopštila je MCP.\nПретходни текст: Uhapšen novosadski hirurg zbog mita i opracija preko reda\nСледећи текстOd danas obavezne zimske gume – Velike kazne za one koji ih nemaju\nHapšenja sveštenika širom Crne Gore


Bratske "Srpske kuće" iz Podgorice i Banjaluke (VIDEO)\n04/05/2021 | 19:03 ⇒ 20:00 | Autor: RTRS\nDelegacija "Srpske kuće" iz Podgorice, boravila je u Banjaluci. O jačanju duhovnog, nacionalnog i kulturnog identiteta razgovarali su sa predsjednikom parlamenta Nedeljkom Čubrilovićem i predsjednikom Akademije nauka i umjetnosti Rajkom Kuzmanovićem. Posjetili su i Udruženje književnika Republike Srpske.\nSrpska kućaFoto: RTRS\nČvrsti temelji srpskog naroda treba da budu imperativ Srbima, gdje god bili. O zajedničkoj promociji kulture i tradicije, delegacija iz Podgorice razgovarala je sa predsjednikom Narodne skupštine Republike Srpske.\n- Duhovni, nacionalni i kulturni identitet koji je doveden u pitanje i sa svih strana napadnut je jedino odbrambeno sredstvo Srba u ovom trenutku i istovremeno podloga ako se očuva i ojača da jednog dana bude temelj na kojem će se graditi buduće zajedništvo - istakao je Emilo Labudović, direktor "Srpske kuće" u Podgorici.\nNedeljko Čubrilović, predsjednik Narodne skupštine Republike Srpske, naglasio je da treba da budemo naslonjeni jedni na druge.\n- Ovo su vremena kada treba da budemo oslonjeni jedni na druge, kada imamo priliku da pomognemo na bilo koji način jedni druge i mi ćemo to učiniti - rekao je Čubrilović.\nSrpsku nauku i umjetnost ne dijele granice. Biblioteka "Srpske kuće" u Crnoj Gori bogatija je za 200 izdanja Akademije nauka i umjetnosti Republike Srpske.\n- Osim toga, mi smo dogovorili da u nekom periodu kad to budemo mogli da posjeti jedna delegacija ne samo sa akademije, nego Republike Srpske Crnogorsku kuću i ta posjeta će biti u funkciji funkcionisanja - naglasio je Rajko Kuzmanović, direktor Akademije nauka i umjetnosti Republike Srpske.\nUdruženje književnika Republike Srpske pozvalo je pisce iz Crne Gore da rukopise objavljuju u književnom časopisu "Nova stvarnost" i tako ujedine srpsku riječ.\n- Јer koncept časopisa ne podrazumijeva samo književne teme, nego su u fokusu i druge umjetnosti, kao što je pozorišna, filmska, slikarstvo i druge - kazao je Predrag Bjelošević, predsjednik Udruženja književnika Republike Srpske.\nČlanovi delegacije "Srpske kuće" iz Podgorice naglasili su da je nemjerljiv značaj podrške Republike Srpske i Srbije, i da se na jačanju međusobnih odnosa mora raditi i ubuduće.


Вучић за ФТ: Политика ЕУ оправдава наше ослањање на Русију и Кину - Нови Стандард\nVučić za FT: Politika EU opravdava naše oslanjanje na Rusiju i Kinu\n23.10.2019. 10:53 16.07.2020.\n„Oni su uvek govorili, ‘od vas zavisi, od brzine vaših reformi… Sad su pošteniji. Sad bar kažu, nije sve do vas“, rekao je Vučić\n„Odluka EU da ne otvori vrata Severnoj Makedoniji i Albaniji navela je region da shvati da ne može da se osloni samo na svoje zapadne susede“. To je izjavio predsednik Srbije Aleksandar Vučić i poručio da je jedini odgovoran pristup da brinemo sami o sebi.\n„Oni su uvek govorili, ‘od vas zavisi, od brzine vaših reformi… Sad su pošteniji. Sad bar kažu, nije sve do vas“, rekao je Vučić i potom zapitao: „Šta mogu da uradim, da plačem i štrajkujem glađu ispred Berlemona?“, misleći da sedište Evropske komisije u Briselu. „Neću to da radim, niko to neće da uradi“, rekao je predsednik Vučić.\nVučić je rekao i da odbijanje EU da započne pristupne pregovore sa dve balkanske zemlje opravdava njegovu politiku učvršćivanja bližih veza sa Kinom i Rusijom. Beograd je, kako napominje ugledni britanski list, spreman da potpiše sporazum o slobodnoj trgovini sa Evroazijskom unijom u petak i takođe se zalaže za dalju regionalnu integraciju.\nBritanski list konstatuje da bi ovakvi komentari mogli da osnaže strahovanja da EU gubi uticaj na Balkanu pošto se lideri Unije nisu dogovorili o početku pregovora sa Skopljem i Tiranom na samitu prošle nedelje. Predsednik Vučić je kazao i da Balkan treba da uradi više po pitanju jačanja regionalne saradnje.\nBritanski list podseća da je Vučić prošle nedelje sa premijerima Severne Makedonije i Albanije potpisao deklaraciju o formiranju sporazuma o saradnji po modelu Šengena koja predviđa slobodni protok ljudi, robe, kapitala i usluga između ove tri zemlje. Deklaracijom se pozivaju i druge zemlje regiona da se pridruže sa namerom stvaranja zajedničkog tržišta od 18 miliona ljudi.\nVučić je rekao da je posvećenost sporazumu bila ojačana pregovorima o proširenju evropskog bloka. Prethodno, rekao je on, susedi Srbije nisu bili zainteresovani jer su očekivali mnogo više od EU. Sada, kako je rekao Vučić, oni vide da „moramo najpre da se okrenemo jedni drugima, naravno ostajući na putu ka EU, ali ne očekujući milostinju od bilo koga“. Vučić je dodao da je spreman da uskladi stope poreza na dodatu vrednost i podsticaje za investiranje sa Albanijom i Severnom Makedonijom, za koje je rekao da će stvoriti tržište od 12 miliona ljudi izmedu tri zemlje.\nBritanski list podseća da je Srbija otvorila pretpristupne pregovore sa EU 2014. godine i zaključuje da je blok smatra manje pripremljenom za članstvo od Severna Makedonije. Diplomata EU u Beogradu rekao je za FT da Srbija „prosto geografski“ pripada EU.\nVučićeva politika regionalne saradnje i balansiranje velikih sila podseća na geografske proračune koje je napravila Jugoslavija, koja je bila i osnivač pokreta Nesvrstanih iako je ta država bila mnog oveća od Srbije danas. Međutim regionalno nepoverenje i bilateralni problemi nakupili su se tokom ratova nakon raspada Jugoslavije i predstavljaće izazov za dublju saradnju, dodaje Fajnenšel tajms.\nIzvor Tanjug/B92, 23. oktobar 2019.\nPreporučujemoAleksandar VučićevrointegracijeEvropska UnijaEUintervjuSrbijaFajnenšel tajms


Radojičić pozvao građane da pravoslavnu Novu godinu dočekaju uz molepstvije za podršku srpskom narodu | INFO 24\n-Pozivam sve građane i goste Beograda da se što više nas okupi kako bismo zajedno proslavili doček pravoslavne, ili kako mi volimo da kažemo, Srpske Nove godine. Želim da i ovom prilikom, kao toliko puta ranije, iz Beograda u svet ode slika zajedništva ljudi različitih nacija, mladih i starih, a svih nasmejanih i srećnih. Značajno je da jedni drugima na ovaj praznik poželimo mir i blagostanje isped našeg najvećeg svetilišta, na mestu gde su spaljene mošti Svetog Save, u čije je ime podignuto ovo sveto zdanje. Obeležavanjem pravoslavne Nove godine čuvamo srpsku tradiciju i veru, ali i bivamo specifični i zanimljivi drugima. Nema sumnje da po svojoj jedinstvenosti ovaj događaj ima ozbiljan potencijal da postane svojevrstan kulturološki i turistički brend Beograda i Srbije širom planete. Zbog toga očekujem da ćemo ga i ove godine obeležiti na veličanstven način – rekao je Radojičić dodajući da svake godine ovaj doček okuplja rastući broj turista, naročito iz regiona.\nOn je kazao da je za 13. januar od 17 časova planirano bdenje u Maloj crkvi ispred Hrama. Od 20 časova posetioci će uživati u muzičkom koncertu.\nZa 14. januar zakazana je Sveta liturgija, a od 17 časova građani će imati priliku da slušaju horski nastup „OŠ” Milan Rakić.\nGradonačelnik je istakao i da je zadovoljan što Beogradska zima poslednjih godina dolazi kao kruna sjajne turističke sezone.\n-Sa 700 sati programa na preko 130 lokacija Beogradska zima uspela je da u prvim danima 2020. okupi preko 150.000 turista. Božićno seoce kod Hrama Svetog Save, manifestacija nalik čuvenim evropskim božićnim marketima, ali oplemenjena lokalnim duhom, je treću godinu za redom donela posebnu radost kako deci tako i odraslima u periodu obeležavanja naših najsvetijih praznika. Nadam se da će posećenost biti još veća naredne godine kada Hram bude sasvim završen – rekao je Radojičić dodajući da je za Božićno seoce koje traje do 28. januara zainteresovan i sve veći broj stranih gostiju.


srbijasport.net - Vesti - Esports - Od esportista, za esportiste: SteelSeries predstavlja Prime\nČetvrtak, 05.08.2021 12:54\n26.05.2021 Predrag Ciganović RUR\nSteelSeries, jedan od vodećih proizvođača gejming periferija na svetu, zvanično predstavlja Prime, specijalnu kolekciju opreme namenjenu esportistima.\nSteelSeries je ponovo nadmašio sva očekivanja sa svojom novom Prime franšizom periferija. Kreiran u saradnji sa poznatim esportistima, Prime poseduje do sada neviđen kvalitet koji ga izdvaja od konkurencije, i sa kojim ćete se osetiti kao pravi profesionalac.\nPrime kolekcija se sastoji od 3 gejming miša (Prime, Prime+ i Prime Wireless) i jednog para gejming slušalica (Arctis Prime). Uz standardni kvalitet Prime-a, Prime+ i Wireless donose dodatna podešavanja i bežičnu opciju.\nSteelSeries je partner mnogih svetski poznatih esports ekipa i influensera, kao što su FaZe Clan, Red Bull OG, SpaceStation, Heroic, Enlife, i mnogih drugih. Kako bi proslavio debi svoje Prime kolekcije, SteelSeries tim organizuje Prime Cup, novi turnir na kojem će se takmičiti najbolji profesionalci iz SteelSeries porodice. Prime Cup će se održati u junu 2021. godine, i biće emitovan na zvaničnom SteelSeries Twitch kanalu.\nU kompletnoj K/DA kolekciji pronaći ćete:\nPrime Wireless (139.99€)\nArctis Prime (119.99€)\nDodatne informacije na SteelSeries.com.


Potreban interventni program za zaštitu od virusa H1N1 - Klix.ba\nPotreban interventni program za zaštitu od virusa H1N1\n2.12.2009. u 17:47\nKolegij Skupštine Kantona Sarajevo usvojio je na današnjoj sjednici inicijativu Kluba poslanika Stranke demokratske akcije (SDA) kojom se od Vlade, Ministarstva zdravstva i Zavoda zdravstvenog osiguranja Kantona Sarajevo traži da u roku od sedam dana bude izrađen i ponuđen interventni program mjera zaštite stanovništva Kantona Sarajevo od gripe H1N1.\nU inicijativi se navodi da Zavod zdravstvenog osiguranja Kantona Sarajevo mora osigurati posebna novčana sredstva za nabavku potrebnih količina brzih testova na virus H1N1.\nTraži se formiranje interventnih punktova u svim dijelovima Kantona s dežurnim ekipama sa zadatkom upućivanja pacijenata na brzo testiranje te mogućnost obaveznog i hitnog besplatnog testiranja pacijenata s visokom temperaturom i članova porodice kojima je konstatirano da su oboljeli od virusa H1N1.\nKolegij Skupštine Kantona Sarajevo inicira stavljanje\nInfektivne klinike KCU Sarajevo u stanje vanrednih okolnosti, jer ta klinika obavlja najveći dio posla i snosi teret mjera liječenja.\nDogovoreno je da do kraja ove godine budu održane još dvije sjednice Skupštine Kantona Sarajevo, 28. i 29. decembra, na kojima bi trebalo da se pojave materijali koje je Vlada Kantona Sarajevo planirala ovogodišnjim programom rada uputiti u skupštinsku proceduru, saopćeno je iz Pres-službe Vlade Kantona Sarajevo.\nprije 6h 54m 137\nprije 7h 45m 122


Železara u stečaju ako ne nađemo kupca - Boom93\nPremijer Srbije Mirko Cvetković izjavio je danas da bi bilo dobro što pre pronaći strateškog partnera za Železaru Smederevo i da će se od marta Vlada Srbije suočiti sa pokrivanem gubitaka tog giganta.\nCvetković je naglasio da je Vlada imala kontakte i dalje razgovara sa potencijalnim strateškim partnerima za Železaru i najavio da će podatke o trenutnom stanju u ovoj kompaniji poslati na pedesetak adresa u svetu potencijalnim kupcima.\nVlada će voditi računa da novi strateški partner bude kredibilna kompanija, koja će pokrenuti proizvodnju u Železari, a ne da se kasnije dogodi raskid privatizacije, rekao je Cvetković, u emisiji ”Stav Srbije” televizije Prva.\nOn je preneo odluku vlade da novo rukovodstvo odvoji od političkog uticaja.\nCvetković je predočio da će se vlada suočiti sa pokrivanem gubitaka u Železari Smederevo, verovatno, od marta i rekao da će se oni pokrivati iz subvencija u budžetu.\nOn je napomenuo da u transakciji, koja je koštala državu jedan dolar, nema skrivenih gubitaka smederevske železare, a da obrtna sredstva iznose oko 100 miliona dolara.\nPremijer je takođe naveo da će vlada nastojati da smanji troškove u poslovanju Železare, pre svega u nabavci koksa i rude gvožđa, kako bi se smanjili gubici.\nCvetković se istakao da država nije dobar menadžer u privredi, pogotovo kod preduzeća koja su infrastrukturno vezana sa velikim brojem preduzeća i zbog toga će što kraće voditi Železaru Smederevo i što pre naći strateškog partnera.


Novi podsticaji za mlade poljoprivrednike, i do 1.500.000 dinara bespovratno - Svrljiske novine\nNedimović u poseti Svrljigu, foto: Svrljiške novine\nPoljoprivreda će u ovoj godini imati rast veći od pet posto u poređenju s prethodnom. Branislav Nedimović je za Jutarnji dnevnik istakao da je ovo treća godina da poljoprivreda beleži rekordne prinose i stalan rast bruto društvenog proizvoda i da očekuje i četvrtu godinu da bude blizu tih rekorda.\n“Mi ćemo imati ozbiljan rast od preko pet posto, to će sad biti 9,7, ili 9,8 odsto u odnosu na čitav BDP države, ali još nije gotova berba kukuruza. Već sad mogu da kažem da imamo skoro 10 posto bolji prinos nego što smo imali prethodnih godina”, naglasio je Nedimović.\n“Nema odustajanja, poljoprivreda je jedna od stvari koja je povezana sa skoro svakim domaćinstvom. Mi smo poljoprivredna zemlja i moramo da shvatimo da je to grana u kojoj možemo da damo pun doprinos”, naglasio je Nedimović.\nDodao je i da bi prehrambena industrija trebalo da preovlada u smislu da za poljoprivredu nju koristimo kao resurs za nadogradnju i dodatu vrednost.\nNedimović je rekao da su obećali i rešili problem “Budimke”, a sada je i “Porečje-Vučje” kupila sektorska firma “Strela” iz Bojnika i još jedna kompanija iz Leskovca.\nNajavio je da će se sada rešavati i sektorski problemi juga Srbije, kao što je “Merošina”, jedna od najvećih hladnjača kod Niša.\n“S 15.000 evra može da se podignu dva hektara oblačinske višnje s kompletnim sistemom za navodnjavanje. Ako želite brži profit možete da kupite 30-40 ovaca ili tovljenike koji imaju dobru cenu na tržištu”, savetuje ministar.\n“Ne možete da plaćate iste doprinose na jedan i sto hektara zemlje”, smatra Nedimović.\n“Inače, penzije poljoprivrednika su nešto veće od stotinu evra”, rekao je Branislav Nedimović.\nPrevPrethodnaFK ,,Svrljig” u 15. kolu protiv ekipe ,,Moravac”\nSledećaJoš 4 osobe pozitivne na virus COVID-19 u SvrljiguNext


Zastupnici u Parlamentu FBiH osudili agresiju Rusije i pozvali na pružanje pomoći Ukrajini | Kosova.info\nDom|Najnovije|Zastupnici u Parlamentu FBiH osudili agresiju Rusije i pozvali na pružanje pomoći Ukrajini\nPredstavnički dom Parlamenta Federacije BiH je usvojio Izjavu o agresiji Rusije na Ukrajinu te je, na prijedlog zastupnika Irfana Čengića, pozvao Vladu Federacije BiH da pruži humanitarnu pomoć Ukrajini.\nU prvoj tački izjave stoji da”Zastupnički dom Parlamenta Federacije BiH najoštrije osuđuje vojnu agresiju Ruske Federacije na Ukrajinu kao neovisnu i suverenu državu. Nelegalna i neopravdana invazija je izravan udar na međunarodno pravo i demokratsko društvo u cjelini”.\nNavodi se zatim i da “rat i agresija nisu način za rješavanje političkih pitanja već donose stradanja i smrt s nesagledivim posljedicama po budućnost”, kao i to da je trenutna patnja ukrajinskog naroda podsjetnik na važnost mira i stabilnosti u Jugoistočnoj Evropi koja još zacjeljuje od ratnih razaranja prošlog vijeka.\nPredstavnički dom federalnog Parlamenta je podržao državne institucije u usklađivanju vanjske politike BiH o Rusiji sa vanjskom politikom EU.\nIstiče se da je FBiH spremna pomoći izbjeglicama i zadužuju Vladu FBiH da im osigura neophodnu pomoć ukoliko se odluče za svoj boravak u FBiH.\nNa prijedlog SDP-ovog zastupnika Irfana Čengića uvrštena je i tačka u kojoj se Vlada Federacije BiH poziva da pruži humanitarnu podršku Ukrajini, a što bi realizovali u saradnji sa međunarodnim organizacijama.


Tigar 245/40R18 97V Winter zimska auto guma cena, cene Srbija, prodaja Beograd Novi Sad Niš\nTigar 245/40R18 97V Winter zimska auto guma cene\ncena 7.789,00 din | prodavnica (1)\nTigar 245/40R18 Winter 97V\nEPonuda nije internet prodavnica već Vam omogućava da brzo i lako nađete Tigar 245/40R18 97V Winter zimska auto guma po najjeftinijoj ceni. Naš cilj je da kupci budu što bolje informisani o ponudi Tigar zimska auto guma 245/40R18 97V Winter na tržištu Srbije. Vrlo lako nalazite željeni proizvod za kategoriju Zimske auto gume cene, ne morate da lutate od sajta do sajta za Tigar Zimske auto gume, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tigar 245/40R18 97V Winter zimska auto guma sa PRODAVCEM. EPonuda ne može da garantuje potpunu tačnost specifikacije i slika za Tigar 245/40R18 97V Winter zimska auto guma. Pre kupovine, podatke za Tigar zimska auto guma 245/40R18 97V Winter proverite na sajtu PROIZVOĐAČA.


Ministarka zdravlja Crne Gore, Jelena Borovinić Bojović, primila je u utorak prvu vakcinu Sputnik V u Kliničkom centru Crne Gore.\nVakcinacija je u ovoj zemlji već počela vakcinama dobijenim iz Srbije. Očekje se dolazak pet hiljada doza ruske vakcine Sputnjik V, a 30 hiljada doza kineske krenuće iz Pekinga u subotu.\nBorovinić Bojović je rekla da će druga isporuka vakcina iz Beograda stići na vreme kako bi sa tim dozama bila obavljena revakcinacija.\nGovoreći o vakcinaciji najstarijih građana, ona je navela da postoje tri načina prijavljivanja za vakcinaciju.\n“Jedan je preko coronainfo veb sajta, drugi preko izabranih lekara, koji će pozivati sve koji ne budu prijavljeni, a stariji su od 80 godina, i treći način je putem telefonske linije, koja će biti stalno otvorena i preko koje će građani moći sami da se prijave”, rekla je Borovinić Bojović.\nOna je apelovala na građane da poštuju sve mere za suzbijanje epidemije, navodeći da je za razvijanje imuniteta nakon druge doze vakcine potrebno određeno vreme.


Utorak, 27. april/travanj 2021.\nLiderka beloruske opozicije Tihanovskaja među 'decom Černobilja'\nPosle nuklearne katastrofe u Černobilju, stotine hiljada dece iz pogođenih područja Ukrajine, Belorusije i Rusije provele su letnje odmore na Zapadu da bi se makar na kratko sklonila iz ozračenog regiona. Među generacijom "dece Černobilja" je i liderka beloruske opozicije Svetlana Tihanovskaja.\nSa visokom nezaposlenošću kod kuće i poteškoćama da dođu do Rusije, hiljade Uzbekistanaca se okreće susednom Uzbekistanu u potrazi za poslom. Neki Kirgistanci strahuju da jeftina migrantska radna snaga potiskuje lokalne radnike, dok drugi traže da se migranti "registruju i plaćaju poreze".\nKolaps dvije mjenjačnice kriptovaluta za nedjelju dana u Turskoj ugožava ušteđevine stotina hiljada građana koji su u kriptovalutama tražili zaštitu od inflacije u zemlji koja je do sada imala najveći obim transakcija kriptovaluta na Bliskom istoku.\nDanska je prva evropska država koja je opozvala boravišne dozvole stotinama sirijskih izbjeglica, inzistirajući na tome da se u neke dijelove ratom zahvaćene zemlje mogu sigurno vratiti\nZavjera o državnom udaru, trovanje, hakiranje, sabotaža: Šta je jedinica GRU 29155?\nPovezana je s navodnom zavjerom o državnom udaru u Crnoj Gori, gotovo smrtonosnim trovanjima bivšeg ruskog vojnog obavještajca u Engleskoj i trgovca oružjem u Bugarskoj, a sada i smrtonosnom eksplozijom u češkom skladištu municije koja je navodno bila namijenjena Ukrajini.\nPosle perioda stabilnosti zahvaljujući uspešnom vakcinisanju u Velikoj Britaniji, premijer Boris Džonson i njegova vlada su destabilizovani navodima bivšeg moćnog savetnika. Međutim, Džonson tek može da očekuje kompromitujuće detalje koje poseduje njegov nekadašnji blizak saradnik.\nNije zaboravljeno: Ratni spomenici u šumama Černobila\nTrideset pet godina nakon zloglasne nuklearne katastrofe u sovjetskoj Ukrajini, fotograf je otkrio prognane i često pažljivo održavane spomenike iz Drugog svetskog rata koji postoje u šumama zone isključenja iz Černobila.\nZabrinutost zbog aktivnosti oko crkve u Azerbejdžanu\nSatelitski snimci su probudili strah da drevnom spomeniku preti "brisanje" nakon što je ta teritorija pripala Azerbejdžanu tokom sukoba u Nagorno-Karabahu 2020. godine\nTenzije uoči izbora u Albaniji\nU trci je 46 stranaka, ali su dve glavne političke snage – Socijalistička partija aktuelnog premijera Edija Rame, koji traži treći mandat, i Demokratska partija Ljuljzima Baše


Junker umanjuje navodne tenzije izmedju EU i SAD – NovostiDana.rs\nJunker je rekao da će ono što su on i Tramp dogovorili „biti uradjeno“.\nRos je juče posle sastanka s evropskom komesarkom za trgovinu Sesilijom Malmstrom rekao da je potreban opipljiv napredak. „Predsednikovo strpljenje nije neograničeno“, dodao je on.\nMalmstorm je rekla da su zahtevi EU za razgovorima o ograničenom dogovoru izgleda SAD ignorisale, „tako da je lopta u njihovom dvorištu“.\nPrelazni period posle Bregzita „verovatno“ će biti produžen i posle kraja decembra 2020. godine da bi se Londonu dalo više vremena da se dogovori o uslovima budućih odnosa sa EU, rekao je danas predsednik Evropske komisije Žan-Klod Junker.\n„Taj produžetak tranzicije će se verovatno desiti, to je dobra ideja. To nije najbolja ideja, ali mislim da će nam dati prostor da pripremimo buduće odnose na najbolji mogući način“, rekao je Junker.\nBritanska premijerka Tereza Mej danas nije isključila mogućnost da prelazni period nakon Bregzita bude produžen. U nastojanju da se izadje iz sadašnje blokade pregovora o razlazu, Mej je rekla da bi predloženi prelazni period od 21 meseca posle Bregzita mogao da bude produžen za „nekoliko meseci“.\nMedjutim, sa pregovorima u ćorsokaku EU je predložila da se taj period produži da bi se dobilo više vremena za postizanje dogovora, posebno oko jednog od najspornijih pitanja granice izmedju Severne Irske i Republike Irske.


Velika Britanija: Šta stoji iza poziva na referendum o EU - 08.05.2015, Sputnik Srbija\nVelika Britanija: Šta stoji iza poziva na referendum o EU\nOstati ili otići iz Evropske unije je postala jedna od ključnih dilema na britanskoj političkoj sceni. 08.05.2015, Sputnik Srbija\nkolumnisti, velika britanija, dejvid kameron\n18:57 08.05.2015 (Osveženo: 16:19 05.10.2015)\n© AP Photo / Vincent YuBritanske zastave\nOstati ili otići iz Evropske unije je postala jedna od ključnih dilema na britanskoj političkoj sceni.\nUbedljiva pobeda konzervativaca na izborima u Velikoj Britaniji otvara put referendumu za ostanak zemlje u Evropskoj uniji.\nBritanski premijer Dejvid Kameron je najavio da će nastaviti sa planiranjem referenduma o članstvu svoje zemlje i tako ispuniti obećanje torijevaca iz 2013. godine. Do ovog izjašnjavanja bi trebalo da dođe do kraja 2017. godine.\nOstati ili otići iz Evropske unije je postala jedna od ključnih dilema na britanskoj političkoj sceni. Britanci su među najglasnijim evroskepticima — 2012. godine je čak 56 odsto bilo za izlazak iz Evropske unije. Njihovi predstavnici u Evropskom parlamentu neretko prete da će iza sebe zalupiti vrata.\nNovija istraživanja javnog mnjenja govore da su mišljenja ipak podeljenja. Oni koji su za ostanak u Evropskoj uniji u prvi plan ističu ekonomsku korist. Ideje o zajedničkoj evropskoj porodici, jednakosti i bratstvu, u Britaniji nemaju mnogo pristalica. Ono što ih zanima je koliko od svog članstva u Evropskoj uniji mogu da zarade. Tako nekako je razloge da priželjkuju članstvo Srbima predstavio i Majkl Davenport, šef delegacije Evropske unije u Srbiji.\n„Ovde praktično sve investicije dolaze iz EU, kao i investicije iz trećih zemalja. To je ozbiljan razlog (za podršku Evropskoj uniji). Isti argumenti se iznose i u Velikoj Britaniji nakon izbora, budući da je sve veća verovatnoća da će biti organizovan referendum o evropskom pitanju“, rekao je bivši britanski ambasador na konferenciji naslovljenoj „Evropska unija na prekretnici? Posledice za Srbiju“, koju je u petak organizovao Fakultet za ekonomiju, finansije i administraciju u saradnji sa Delegacijom EU u Srbiji.\nZato ne čudi što se najveći protivnici za ostanak Britanije u Evropskoj uniji nalaze u centru globalne finansijske moći, u londonskom Sitiju. Britanski poslovni establišment je navijao za to da Kameron ostane na vlasti i nastavi politiku stezanja kaiša i rezanja budžeta za socijalnu politiku, od koje najviše stradaju najsiromašniji i srednji sloj.\nEkonomisti iz Sitija su kao najbolju mogućnost videli da konzervativci ne dobiju većinu, već da formiraju koalicionu vladu koja ne bi bila u stanju da izglasa zakon o referendumu.\nKameron je, međutim, na putu da formira vladu bez saveznika iz koalicije. Njemu, ipak, nije cilj da se zameri najmoćnijim kapitalistima u zemlji, već da novu, osnaženu poziciju iskoristi da zatraži od Brisela nove uslove.\nBritanski izbori: Biti ili ne biti u Evropskoj uniji\n7 Maj 2015, 20:05\nOvi uslovi još nisu jasno formulisani, ali se pre svega odnose na zakone o imigrantima. Britanci su za slobodan protok kapitala, ali ne i ljudi. Šanse da promene pravila iz povelje Evropske unije su male, ali je britanski premijer u dobroj poziciji da izvuče ustupke od Brisela.\nFrancuzi su, preko ministra finansija Mišela Sapena, već poručili da nova britanska vlada ne računa na nove uslove članstva u Uniji. Francuski predsednik Fransoa Oland je u mirnijem tonu pozvao Kamerona na razgovor o Evropskoj uniji. Evropski lideri će morati da se suoče sa tim da je referendum u Velikoj Britaniji sada gotovo izvestan.\nKameronu u prilog ide sadašnja kriza između EU i Grčke. Ako Grčka napusti evrozonu, to bi uzdrmalo evropsku konstrukciju, a izlazak druge po redu najveće evropske ekonomske sile bi doveo u pitanje opstanak same Unije.


Kako se navodi u saopštenju, Kuća je ocenila napade na sudiju Majića kao pokušaj urušavanja profesionalnog integriteta i nezavisnosti sudije zbog iskazanog stručnog mišljenja i dodala da je nedopustivo u jednom demokratskom društvu osporavanje nezavisnosti i stručnosti sudije i odmazda zbog korišćenja prava na slobodu izražavanja i udruživanja garantovanih Ustavom. “Proces izmena krivičnog zakonodavstva pratile su brojne kritike stručne javnosti o odsustvu javne rasprave i neprihvatanja mišljenja velikog broja predstavnika pravne profesije”, ističe se u saopštenju i dodaje da je u procesu izmena važno da se u debati čuje i glas sudija nadležnih za primenu tih propisa. Kuća ljudskih prava napomenula je da su se tokom raprave u ponedeljak mogle čuti oštre kritike i uvrede ministarke pravde Nele Kuburović, predsednice Skupštine Maje Gojković i pojedinih poslanika na račun sudije Majića povodom njegovog stručnog mišljenja izraženog u emisiji “Utisak nedelje”. “Dovođenje u pitanje nezavisnosti sudije koji je javno iskazao svoje protivljenje izmenama zakona, predstavlja svojevrsno ućutkivanje stručne javnosti i direktno mešanje u slobodu govora sudija”, navodi se u saopštenju i podseća da Ustav zabranjuje svaki uticaj na sudiju u vršenju sudijske funkcije. “Ovakav postupak, koji ima za posledicu zastrašivanje stručne javnosti da uzme učešće u javnim raspravama, nedopustiv je sa stanovišta demokratkih vrednosti i u suprotnosti je sa kriterijumim za pristupanje EU, naročito imajući u vidu obaveze preuzete Akcionim planom za Poglavlje 23”, navodi se u saopštenju i dodaje da predstavnici izvršne i zakonodavne vlasti moraju da poštuju načela podele vlasti i da uvažavaju mišljenje predstavnika sudske vlasti, čak i kada ono nije u skladu sa njihovom političkom agendom. Saopštenje Kuće ljudskih prava potpisali su Komitet pravnika za ljudska prava (JUKOM), Beogradski centar za ljudska prava, Građanske inicijative, Helsinški odbor za ljudska prava i Centar za praktičnu politiku.\nA Društvo sudija Srbije ocenilo je da tvrdnje poslanika Marijana Rističevića, da su sudije Miodrag Majić i Omer Hadžiomerović oslobodili Gnjilansku grupu “vrlo verovatno za novac” i da je “presuda doneta na štetu Srba”, predstavljaju poziv na linč ovih sudija i unosi strah među nosioce pravosudnih funkcija. Društvo sudija osvrnulo se i na uvrede upućene na račun sudije Majića zbog njegovog javnog istupanja i kritikovanja takozvanog “Tijaninog zakona”. Upućen je i poziv zakonodavnoj i izvršnoj vlasti da izvršava svoju ustavnu i zakonsku obavezu i da se uzdrže od neprimerenih kritika nosilaca pravosudnih funkcija, stavljanja pravosuđa u kontekst politike i odvraćanja pažnje javnosti od drugih aktuelnih problema. “Duštvo sudija naročito poziva Visoki savet sudstva da obavlja svoju Ustavom poverenu funkciju i zaštiti nezavisnost sudija i sudova”, zaključuje se u saopštenju.\nPodneta žalba na odluku FON-a o doktoratu Siniše MalogUvedena kazna doživotnog zatvora bez uslovnog otpusta za silovatelje i ubice dece


Projekat RAST ima za cilj pružanje podrške jedinicama lokalne samouprave pri uspostavi i unapređenju povoljnog poslovnog okruženja u skladu sa Business Friendly Certification (BFC) kriterijima, te implementaciju manjih infrastrukturnih projekata, usko vezanih za povoljnije poslovno okruženje.\nS obzirom da je Grad Tuzla u procesu implementacije BFC programa, na sastanku je predstavljen RAST projekat, kao i podrška koju CRS kroz ovaj projekat može pružiti Gradu, sa ciljem stvaranja povoljnijeg poslovnog okruženja. U tom cilju je i dogovoren plan zajedničkih aktivnosti, sa ciljem pripreme plana rada za naredne dvije godine, koliko će trajati ovaj projekat.\nGradonačelnik je zahvalio predstavnicima CRS-a na saradnji sa Gradom Tuzla, kako na ovom, tako i na drugim veoma značajnim projektima za Tuzlu, među kojima su najznačajniji podrška u izradi Strategije socijalnog neprofitnog stanovanja, podrška u sanaciji klizišta nakon prirodne nesreće i dr.\n- Jedan od naših najvažnijih prioriteta je kreiranje što povoljnijeg poslovnog ambijenta, sa ciljem smanjenja stope nezaposlenosti, a na putu ka tom cilju namjera nam je prvo ojačati vlastite kapacitete i urediti unutrašnji sistem, kako bi postojeći i potencijalni privrednici i investitori imali što povoljniji ambijent za privređivanje i ulaganje. Zahvalan sam USAID-u i CRS-u što nam i kroz ovaj projekat pružaju podršku i nude tehničku i drugu pomoć, kako bismo što kvalitetnije i efikasnije ostvarili naše ciljeve. Naši kapaciteti su i sada na zadovoljavajućem nivou, ali smatramo da bi mogli biti znatno bolji kada bi neke naše inicicijative, koje smo uputili prema Vladi FBiH bile prihvaćene. Radi se o davanju napuštenih rudničkih prostora na korištenje lokalnim zajednicama, sa ciljem stvaranja poslovnih zona, kao i o izmjenama Zakona o stvarnim pravima, kojima bi investitori povoljnije dolazili do zemljišta za gradnju poslovnih objekata, u kojima bi se otvarala nova radna mjesta. Trenutno imamo najnepovoljnije uvjete u regionu, što je neprihvatljivo kada znamo kolika je nezaposlenost u cijeloj BiH, rekao je gradonačelnik Imamović.


::: ekapija - Više od 30% BDP-a Srbije stvaraju firme koje koriste SAP - Softverska kompanija najavila sklapanje jednog od najvećih ugovora u našoj zemlji :::\nViše od 30% BDP-a Srbije stvaraju firme koje koriste SAP - Softverska kompanija najavila sklapanje jednog od najvećih ugovora u našoj zemlji Sreda, 13. 06. 2012.|15:55 | Izvor: eKapija en de Vojislav Genić\nProšla godina je bila najbolja godina u istoriji "SAP West Balkans"-a, ali i u istoriji SAP-a uopšte. Korporacija je ostvarila rast u prodaji softvera od čak 25%, dok je broj korisnika naših rešenja dostigao 190.000 - rekao je Vojislav Genić, generalni dorektor kompanije SAP u Srbiji, na otvaranju godišnje konferencije "SAP Forum 2012" koja je održana u Pozorištu na Terazijama u Beogradu. - U Srbiji više od 120 organizacija koristi SAP rešenja, a više od 30% bruto društvenog proizvoda Srbije stvaraju upravo firme koje koriste SAP. Posebno smo ponosni na činjenicu da je više od 11.000 radnih mesta u Srbiji povezano sa radom u SAP-u - dodao je Genić.\nOn je najavio i da će ova kompanija danas potpisati još jedan veoma veliki ugovor, nakon koga će procenat BDP-a Srbije, koji stvaraju kompanije koje koriste SAP, porasti na čak 40%.\nKonferencija kompanije SAP, tržišnog lidera u oblasti poslovnog aplikativnog softvera, okupila je mnogobrojne SAP korisnike, partnere kao i istaknute IT i ekonomske stručnjake.\nNa Forumu su predstavljena nova rešenja u okviru "SAP HANA in-memory" platforme koja omogućavaju korisnicima efikasnijii pristup i isporuku informacija čak 10.000 puta brže nego ranije. Takođe, bilo je reči o SAP-ovoj strategiji koja se fokusira na pet tržišnih kategorija - aplikacijame, analitiku, baze podataka i tehnologiju, kao i mobilnost i sve popularnije računarstvo u oblaku.\nVeoma zapažene bile su studije slučaja kompanija koje su implementale SAP rešenja. Komercijalna banka uvela je SAP ERP rešenja, čime je dobijena kompletna integracija sistema za robno-materijalno i finansijsko knjigovodstvo, logistiku i upravljanje ljudskim resursima. Na taj način postignuta je potpuna integracija podataka i standardizacija poslovnih procesa, što je dovelo do više efikasnosti i racionalizacije troškova.\nSlična iskustva imala je i kompanija "Rudnap grupa", kojoj je implementacija SAP ERP rešenja omogućila bolju optimizaciju i standardizaciju poslovnih procesa, veće kontrolne funkcije kao i viši stepen integracije kompanija u okviru grupe, što je stvorilo uslove za upravljanje performansama u svim kompanijama i podizanje nivoa kontrole poslovanja na znatno viši nivo.\nStiv Cikakis na "SAP Forumu"\nPoreska uprava Srbije uvođenjem SAP rešenja dobila je mogućnost da objedini sve poreske obveznike na jednom mestu, da centralizovano prati celokupan promet, vrši izradu izveštaja i analiza kao i mogućnost unapređenja i kontrole kvaliteta podataka.\n- SAP će nastaviti da svojim korisnicima pruža najnovija i napredna rešenja. Fokus kompanije je i dalje na javnim preduzećima i državnim institucijama, ali i na srednjim i velikim privatnim preduzećima. Kako su tehnologije poslednjih godina napredovale neverovatnom brzinom, posvetićemo pažnju i našim mobilnim rešenjima, odnosno podršci korisnicima kroz rešenja koja u svakom trenutku i na svakom mestu omogućavaju jasan uvid u poslovanje, na biznis analitiku, na im-memory rešenje "SAP HANA". Uspeh naše kompanije zasnovan je na posvećenosti inovacijama i korisnicima i mi ćemo svakako u Srbiji nastaviti da negujemo ovaj duh kompanije - dodao je Vojislav Genić.\nOn je takođe najavio i da će SAP u toku sledeće nedelje pokreuti partnerski program sa Fakultetom tehničkih nauka u Novom Sadu, kao i da se nada da će u budućnosti slična saradnja biti ostvarana i sa nekim od fakulteta u Beogradu. Dokumenti sa sličnom temom\n"Lightspeed" iz Njujorka izmešta razvoj IT proizvoda u Novi Sad\nKompanija "Nelt" koristi SAP rešenja\nPametnija planeta na delu - U Beogradu održan "IBM Forum 2012"\nSAP Western Balkans\nSAP HANA in memory platforma\nSteve Stathis Tzikakis


Monstat je, u cilju potpunog usklađivanja sa zahtjevima Evropskog statističkog sistema, u relativno kratkom periodu ostvario napredak u oblasti statistike nacionalnih računa implementacijom ESA 2010 metodologije, saopštili su njegovi predstavnici.\nIz Monstata je objašnjeno da su u skladu sa tom metodologijom sprovedeni obračuni važnih makroekonomskih agregata, koji se odnose na godišnji i kvartalni bruto domaći proizvod (BDP) i bruto nacionalni dohodak (BND).\n„Proces metodoloških usklađivanja je proces koji se nikada ne završava i pred nama su veliki izazovi, u smislu ciljeva koje treba da ispunimo kao i svaka članica EU, a koji su zacrtani i vizijom razvoja Evropskog statističkog sistema do 2020. godine“, kazali su predstavnici Monstata agenciji Mina-business.\nOni su poručili da će se dalja unaprjeđenja u domenu statistike nacionalnih računa nastaviti kroz aktivnu proizvodnju podataka za popunjavanje konkretnih varijabli u okvirima tabela koje su definisane mjerilima za zatvaranje Poglavlja 18 – Statistika, kao i zahtjevima definisanim u okviru Poglavlja 17 – Ekonomska i monetarna unija.\nIz Monstata su dodali da je na nivou Evrope definisana metodologija izrade sistema nacionalnih računa sadržana u Evropskom sistemu računa – ESA 2010.\n„Primjenom te međunarodno usaglašene metodologije, na bazi metodoloških koncepata, definicija, klasifikacija i računovodstvenih standarda, kroz konzistentan i koherentan set podataka, omogućava se sinteza svih dostupnih finansijskih informacija o ekonomskim transakcijama u državi“, saopštili su iz Monstata.\nPodaci dobijeni primjenom metodološkog standarda ESA 2010, prema riječima predstavnika Monstata, omogućavaju da se stekne uvid u stanje i kretanje performansi ekonomije.\n„Oni omogućavaju mjerenje nivoa ekonomskog razvoja zemlje i stope ekonomskog rasta, praćenje kretanja osnovnih ekonomskih varijabli, kao što su potrošnja domaćinstva i države, investicije i ponašanje sektora države, te za izradu finansijskih računa“, objasnili su iz Monstata.\nOni su naveli da, shodno Zakonu o zvaničnoj statististici, Monstat koristi međunarodne metodologije i standarde, dok se izbor tehnika i metoda obavlja na nezavisan i stručan način uz uvažavanje kvaliteta izvora podataka, njihovu raspoloživost, optrećenost izvještajnih jedinica i ostale principe Kodeksa prakse evropske statistike.\nIz Monstata su podsjetili da su, shodno Zakonu o zvaničnoj statistici, Programu zvanične statistike, Pregovaračkoj poziciji, kao i potpisanim memorandumom o saradnji sa Centralnom bankom (CBCG) i Ministarstvom finansija, definisane obaveze proizvodnje podataka iz oblasti statistike nacionalnih računa na način da sve tri institucije u skladu sa svojim nadležnostima primjenjuju ESA 2010 metodologiju.\nOni su saopštili da Monstat razvija i proizvodi nacionalne račune za nefinansijski i sektor domaćinstava, a Ministarstvo finansija i CBCG za dio sistema nacionalnih računa – ESA 2010 u statistici javnim finansijama, odnosno finansijskih računa.\nMonstat je, shodno Zakonu o zvaničnoj statistici, glavni nosilac i diseminator statističkih podatka, organizator i koordinator sistema zvanične statistike i predstavlja zvaničnu statistiku Crne Gore u međunarodnom statističkom sistemu.\nPredstavnici Monstata su kazali da je oblast zvanične statistike u procesu pregovora sa EU zastupljena kao posebno pregovaračko poglavlje, ali je od velike važnosti i za ostala, imajući u vidu povezanost s mnogim oblastima u okviru pregovora.\n„Na bazi podataka koje proizvede zvanična statistika, mjeriće se napredak u svim oblastima“, rekli su iz Monstata.\nOni su podsjetili da u procesu evropskih integracija Monstat ima dvostruku ulogu, koja podrazumijeva usklađivanje Poglavlje 18 – Statistika sa zakonodavstvom EU i pružanje statističkih podataka i informacija drugim relevantnim poglavljima u procesu evropskih integracija.\nMonstat je, shodno toj dvostrukoj ulozi, član brojnih radnih grupa za ostala pregovaračka poglavlja, pa tako i za ono koje se odnosi na ekonomsku i monetarnu uniju.\n„Ostvarivanjem rezultata u cilju ispunjenja završnih mjerila za Poglavlje 18 – Statistika, Monstat obezbjeđuje inpute iz domena svoje nadležnosti koji imaju takođe veliku upotrebnu vrijednost i u Poglavlju 17“, objasnili su statističari.\nMonstat je, prema riječima njegovih predstavnika, posvećen proizvodnji podataka u cilju daljeg usklađivanja zvanične statistike Crne Gore i statistike nacionalnih računa sa Evropskim sistemom nacionalnih i regionalnih računa – ESA 2010.\n„Kroz kontinuirano poboljšanje obuhvata i kvaliteta administrativnih izvora podataka, radimo na obezbjeđivanju kvalitetne primjene relevantnih metodoloških standarda Sistema nacionalnih računa“, naveli su iz Monstata.\nOni su dodali da je, s tim u vezi, značajno povećan broj potpisanih memoranduma o saradnji kako bi se obezbjedilo veće korišćenje administrativnih izvora podataka i postigao željeni nivo harmonizacije.\nPosebno se, u tom smislu, ističe potpisivanje Trilateralnog memoranduma o saradnji sa CBCG i Ministarstvom finansija, koji utvrđuje obaveze proizvodnje podataka nacionalnih računa sve tri institucije kada su u pitanju evropske integracije.


Protest Crvenih bedževa za čist vazduh: u Smederevu zagađenje i do devet puta veće od dozvoljenog - Platforma Promeni\n„Borba je počela“, napisali su članovi pokreta Crveni bedževi na društvenim mrežama nakon protesta za čist vazduh koji su u sredu održali u centru Smedereva, gde se, uprkos lošem vremenu, okupilo stotinak ljudi. Smederevci su, uz Valjevce, među prvima shvatili da se protiv aero-zagađenja moraju boriti i sami. U protestnu šetnju krenuli su sa dunavskog keja, prošli pešačkom zonom do zgrade opštine, pred kojom su rukovodstvu grada izneli svoje zahteve za borbu protiv ovakvog stanja.\nNajveći problem u Smederevu, kako kažu iz pokreta Crveni bedževi, jeste to što ovaj grad nema nikakav plan kvaliteta vazduha, ne donose se nikakve mere zaštite i predostrožnosti, niti se u Skupštini grada raspravlja o tome.\n„Želimo da se ta tema pokrene i da se građani bolje informišu o zagađenju u danima kada je ono vrlo visoko. Imamo 12 kotlarnica na mazut, koje su ogroman problem, pa želimo da se one prebace na gas, jer u gradu postoji gasifikacija. Želimo i da se Železara, kao najveći zagađivač, uključi u rešavanje, jer nju nekako svi zaobilaze, čak i grad. Treba regulisati i saobraćaj, jer je to još jedan veliki zagađivač u Smederevu“, kaže Dragan Nedeljković, jedan od pokretača Crvenih bedževa. On podseća da je u danima kada je vazduh bio najgori, u Smederevu mereno zagađenje i do devet puta veće od dozvoljenog.\n„Za poslednjih 60 dana, samo smo pet dana bili u dozvoljenoj vrednosti, a 55 u veoma visokoj zagađenosti“, naglašava Nedeljković i podseća da su Smederevci među prvima krenuli u građansku borbu: „Svi političari, bez obzira na to da li su pozicija ili opozicija, moraju zajednički da rešavaju problem, jer se ovde ne radi o politici, već o zdravlju“\nPrema rečima Dragana Rubinca, specijaliste pneumofiziologije, više nije pretpostavka, već činjenica da preterano aero-zagađenje negativno utiče na zdravlje ljudi, a najviše najmlađih i najstarijih.\n„Šteti najpre tako što deluje na kožu i disajne puteve. To su manje štetnosti i osetimo ih kao peckanje u očima ili u nosu, ali postoje i veće, kada manje čestice ulaze u cirkulaciju i deluju na sve organe i sisteme organa, naročito na one koje troše najviše kiseonika, krvi i šećera, a to su mozak, jetra, bubrezi, pluća, koža, limfni sistem“, objašnjava dr Rubinac i dodaje da, pored zagađenog vazduha, postoje i druga zagađenja, koja na nas štetno deluju u zavisnosti od toga koliko im se izlažemo.\nPROČITAJ I Borba za vazduh u Boru zbog kompanije Zi Đin, građani bez reakcija na zagađenje\n„Treba pomenuti pušenje u aktivnom ili pasivnom obliku. Po mnogim karakteristikama zagađenosti i štetnosti, možda je i štetnije od industrijskog ili saobraćajnog aero-zagađenja“, upozorava dr Rubinac.\nOn naglašava da u borbi protiv zagađenja najpre treba početi od onoga na šta možemo lično da utičemo, jer je to najjeftinije i najbrže daje rezultate.\n„Treba izbegavati najzagađenija mesta, kao i pikove zagađenja, a to je ujutru i uveče, kada ne treba boraviti na otvorenom. Treba koristiti prečišćivače vazduha gde god je to moguće, zdravo se hraniti, onosno unositi dovoljno antioksidansa koji će prečišćavati organizam, kao i dovoljno tečnosti koje će ispirati otrove. Ne treba pušiti niti boraviti u zadimljenim prostorijama, i voditi računa čime se grejemo. Još uvek u Srbiji ima ljudi koji se greju svim i svačim, i gumama i otpadnim uljima, ugljem, i to lignitom, koji je najštetniji“, savetuje dr Rubinac i kaže da tek kada sami uradimo sve što možemo, s pravom možemo da tražimo odgovornost od onih koji su plaćeni da o tome brinu.\nOsim u Smederevu, protest za čist vazduh održan je u više od 20 gradova širom Srbije.\ncrveni bedževi, protest, vazduh, zagađenje


Predlažući „Jedinstvo“, UNS je Ministarstvu istakao da ovaj list ima „značajnu ulogu ne samo za informisanje Srba na KiM, već i za očuvanje i negovanje srpskog kulturnog stvaralaštva i nacionalnog identiteta“.\n„’Jedinstvo’ je jedan od najstarijih listova na srpskom jeziku, najveća hronika burnog političkog, privrednog i kulturnog života na KiM. Do NATO agresije na Srbiju i Crnu Goru izlazio je kao dnevno izdanje koje su čitali ne samo Srbi, nego i ostali građani KiM“, naveo je UNS u predlogu.\nU predlogu UNS-a navodi se da „ustanova za novinsko izdavačku delatnost ’Panorama’ osim ’Jedinstva’, decenijama izdaje i časopis za kulturu ’Stremljenja’, u kojem se oglašavaju najznačajniji srpski književnici i stvaraoci sa KiM i povodom KiM“.\n„Novinari ‘Jedinstva’ su nakon progona iz Prištine bez pauze nastavili da pripremaju i izdaju časopis u severnoj Kosovskoj Mitrovici, ali i da izveštavaju za druge srpske medije iz Pokrajine odmah nakon potpisivanja Kumanovskog sporazuma juna 1999. godine“, naveo je UNS u predlogu.\n← REM za četiri i po godine dobio samo četiri spora protiv nacionalnih televizija\nDokumentarni serijal „Medijski vrisak“ od ponedeljka na TV N1 →